
Elegantný rodinný dom v švajčiarskom kantóne 
Solothurn je dielom mladej architektonickej generácie, 
ktorá má korene na Slovensku. Sú to dcéra a syn 
manželov Weberovcov, ktorí emigrovali v roku 1968 
do Švajčiarska. Rodičia sa po roku 1989 často vracajú 
na Slovensko a realizovali u nás viaceré významné 
sakrálne stavby. 

JÁN M. BAHNA 

Foto: Arkitekturfotograf Rasmus Norlander 





Dielo profesora 
Eugena Kramára 

Pri príležitosti stého výročia narodenia 
prof. Eugena Kramára usporiadal SAS 
spolu s FA STU výstavu vybraných prác 
a konferenciu, ktorá pripomenula veľké 
a významné architektonické dielo, ktoré 
za sebou zanechal. 



... 



Kúpalisko 
Zelená žaba 

Stanovisko DOCOMOMO Slovakia ku konaniu 
investora obnovy letného kúpaliska Zelená 
žaba v Trenčianskych Tepliciach 



Týždeň urbanizmu 
v Banskej Bystrici 

Občianske združenie za! amfiteáter upozorňuje 
na potrebu zachovať a revitalizovať chátrajúci 
amfiteáter v Banskej Bystrici. Riešenie pre 
komplikované územie amfiteátra a susedného 
industrálneho areálu Slovenka hľadajú 
aj prostredníctvom workshopu so 
študentmi urbanizmu a architektúry 
a vo verejnej diskusii. 

Pocta vynikajúcemu 
architektovi 
PROF. EUGENOVI 
KRAMÁROVI 



Vo štvrtok 24. apríla 2014 usporiadal Spolok architektov 
Slovenska spolu s Fakultou architektúry STU pri príleži- 
tosti stého výročia narodenia prof. Ing. arch. Eugena Kra- 
mára, Dr. H.c. konferenciu a vernisáž výstavy vybraných 
prác v priestoroch Spolku architektov Slovenska na Pan- 
skej ul. 15 v Bratislave. 

Profesor Kramár patril v povojnových štyridsiatych 
rokoch medzi prvých členov a funkcionárov Spolku archi- 
tektov. Spomína: „Začali sme tak, že sme sa v novozalože- 
nom Spolku architektov dali do povojnovej obnovy zniče- 
ných miest a dedín. Pod Bellušovým vedením a po ňom 
zasa pod mojim, sme sa stretávali raz za mesiac v salóne 
Reduty a v lete v Tarande oproti. Spomínali sme s Klemen- 
tom Šilingerom na internát Lafranconi, s Josefom Mare- 
kom na Avion a s Jurajom Tvarožkom na Sporiteľňu a re- 
gulačné plány rozvoja Bratislavy. Veľa stretnutí sme mali 
s rozšafným Milanom Michalom Harmincom a konzultácií 
s úprimne sa medzi nami cítiacim Dušanom Jurkovičom. 
V úcte sme prijímali názory a skúsenosti Emila Belluša 
s pocitmi blízkosti jeho realizácií. Nie menej podnetne 
na mňa pôsobilo dielo Aloisa Balána a Otta Grossmanna, 
akou je mestotvorne komponovaná sociálna poisťovňa." 

Po zmene politicko-ekonomického systému v roku 
1 989 zrušil sa zdiskreditovaný Zväz slovenských architek- 
tov a založil Spolok architektov Slovenska, ktorý vlastne 
zčasti prebral názov voľakedajšieho Spolku. Profesor Kra- 
már bol jedným z jeho prvých členov. Nový Spolok archi- 
tektov Slovenska udelil profesorovi Kramárovi v roku 1990 
ako prvému cenu Emila Belluša za celoživotné dielo. Jeho 
portrét je umiestnený v zasadacej miestnosti Spolku na 
prvom poschodí, spolu s ďalšími, ktorí túto cenu dostali 
neskôr. 

K prvotnému profilovaniu architekta položilo základy 
jeho štúdium na Vysokej škole architektúry a pozemného 
staviteľstva v Prahe a poznávanie Prahy počas jeho štu- 
dentského života (1932 - 1938). Zaujímavo spomína: „Náš 
profesor Antonín Ausobský na vedeckej báze zaviedol 
a predvádzal veľmi pútavo typológiu v celej vyčerpávajúcej 
škále na rôzne účely. Na vysokú vyspelosť tohoto vynikajú- 
ceho humanistu veľmi rád a vďačne spomínam, ako aj 
na vtedy prekvapivo realizované funkcionalistické novoty 
na uliciach Prahy. Invencie bolo vskutku veľa. Na štúdiách 
odbornú pozornosť budila osobnosť klasizujúceho profe- 
sora Engla a ešte viac mi do života pridal profesor Krch, 
veľmi racionálny a presne všetko zahŕňajúci funkcionalista. 
Zápal pražských tvorivých architektov prenášal iskry aj 
do Spolku poslucháčov architektúry. Rád si v spomien- 
kach obnovujem spolkové kontakty s profesorom Honzí- 
kom a s Karolom Teigem, ktorý vyzýval k vyšším nárokom 
výtvarnosti a poézie s cieľom zvyšovať krásu stavieb. Keď 
som už získal väčší rozhľad ako hotový architekt a profesij- 
né som nadväzoval kontakty s Prahou i Brnom, nesmierne 
som si vážil priateľstvo s Bohuslavom Fuchsom, ktorého 
som vnímal ako nášho najnadanejšieho funkcionalisticky 
tvoriaceho architekta." 

Keď to píšem, spomínam si, ako sme v marci 1993 
spolu s prof. Kramárom, Ing. arch. Svetkom a prof. Šlach- 
tom zakladali Blok architektov a výtvarníkov na Slovensku. 
Pobrali sme sa do kaviarne Bellušovho hotela Devín, sadli 
sme si vedľa vstupu v prvom boxe a zhovárali sme sa 
o súvislostiach Spolku a Bloku. 

Profesor Kramár bol i pri zakladaní Združenia projek- 
tových ateliérov na Slovensku. V Prahe boli Združené ate- 




Kramár - Lukačovič: Národná banka a divadlo, 1943 - 1955. 
Foto: František Ohrablo 

liéry s výbornými vedúcimi architektmi - Machonin a Ma- 
choninová, Šrámek a Šrámková, Prager, Filsak a Klen. 
V Liberci Hubáček založil SIAL (Sdružení inženýrú a archi- 
tektú Liberec). V Bratislave boli vedúcimi ateliérov Svetko, 
Kramár, Šprlák (v Košiciach), Skoček s Končekom a Titlom, 
Marcinka, Milučký a dodatočne ešte Lacko. Za tri roky nás 
bolo pod dobrým organizačným a hospodárskym vedením 
Teodora Bíleka 180 výrobných pracovníkov spolu vo všet- 
kých ateliéroch a sedem administratívnych pracovníkov. 
Pre mnohých to bolo v tom čase nezvyklé až nepochopiteľ- 
né. Združenie projektových ateliérov malo za cieľ vytvárať 
vhodnú klímu pre tvorivú projektovú činnosť, osobnú zod- 
povednosť za kvalitu odvedenej práce, zabezpečovať ope- 
ratívne konanie a riadenie projektového procesu a pohoto- 
vú ponuku investorom. To všetko sa aj robilo. Na rozdiel 
od kritizovaného ťažkopádneho systému vo veľkých štát- 
nych, rezortných a územných projektových organizáciách, 
ktoré mávali okolo 500 zamestnancov a z toho cca 42 až 
45 % administratívneho a riadiaceho aparátu. 

Keď som začiatkom päťdesiatych rokov začal študovať 
architektúru, pán profesor Kramár už na Fakulte nebol. Ale 
realizácie jeho budov som považoval za jedny z najkrajších 
v Bratislave. Pošta, Fond národnej obnovy na Dobrovičo- 
vej ul., v ktorej som neskôr aj pracoval, Štátne lesy, Bez- 
pečnosť, Banka s Hviezdoslavovým divadlom v strede 
mesta. Poznali sme sa s pánom profesorom už v začiat- 
koch šesťdesiatych rokov, ale bolo to až v Združení projek- 
tových ateliérov, keď prišiel do Bratislavy za vedúceho 
ateliéru a stavali sa jeho stavby pre šport na Štrbskom 
plese, keď sme si k sebe vzájomne s Jenkom Kramárom 
nadobudli akýsi pocit spolupatričnosti a skamarátili sme 
sa. Mali sme ale každý svoju prácu, ateliéry, aj svoje zod- 
povednosti. V deväťdesiatych rokoch sme sa stretávali 
na podujatiach Bloku achitektov a výtvarníkov v Bratislave, 




Prof. Eugen Kramár (5. 5. 1 91 4 - 30. 1 2. 1 996) 

Moravanoch, Brne, Prahe i inde a najmä tiež tak, ako aj 
roky predtým, na priateľské pozvania pri príležitostiach. 

Profesor Kramár nás opustil 30. decembra 1996 vo 
veku 83 rokov na zlyhanie srdca pri preberaní Pocty 
ministra kultúry za tvorivý vklad do slovenskej architektúry 
na Bratislavskom hrade. 

Ďakujem Ti, Jenko, za kolegiálnosť, priateľstvo, za 
všetok čas, čo sme spolu prežili. Za všetko, čo si urobil 
pre architektúru a pre spoločnosť. Pre mňa si bol vždy aj 
s profesorom Bellušom jednotkou v slovenskej architektú- 
re. Aj dodnes. Mimoriadna vdáka Ti patrí za to veľké a vý- 
znamné architektonické dielo, ktoré si za sebou zanechal 
a ktoré si spolu s Tebou touto storočnicou pripomíname. 

Vďaka patrí všetkým inštitúciám a jednotlivcom, čo sa 
zaslúžili o toto podujatie, za vystúpenia v programe i všet- 
kým návštevníkom a hosťom, ktorí si uctili veľkú osobnosť 
slovenskej architektúry svojou účasťou na tomto slávnost- 
nom podujatí storočnice. Vďaka za usporiadanie podujatia 
patrí Spolku architektov Slovenska, Fakulte architektúry 
STU a Slovenskej komore architektov. Osobitná vďaka patrí 
dcére pána profesora Ing. arch. Zine Mihalčíkovej Kra- 
márovej a tiež jej kolegom Ing. arch. Zuzane a Mikulášovi 
Maníkovým za iniciatívu a úsilie v sústreďovaní dokumen- 
tov pozostalosti, podkladov k výstave, vo výrobe plagátov, 
buletinu a vydaniu knihy spomienok pána profesora. 

MARIÁN MARCINKA 




Proces výstavby významnej Ústrednej poštovej budovy od Kramára a Lukačoviča zachytil na fotografiách Viliam Malík . 

Prof. EUGEN KRAMÁR 
konferencia a výstava 



Spolok architektov Slovenska, Slovenská komora architektov 
a Fakulta architektúry STU usporiadali pri príležitosti 100. výro- 
čia narodenia profesora Eugena Kramára konferenciu a výstavu 
Konferencia a vernisáž výstavy sa uskutočnila 24. 4. 2014 
v Sieni Dušana Jurkoviča. Výstava, inštalovaná v Galérii archi- 
tektúry SAS, pokračovala do 7. 5. 2014. 

Záštitu nad podujatím prevzali Ľubomír Jahnátek, minister 
pôdohospodárstva a rozvoja vidieka SR a František Palko, 
štátny tajomník Ministerstva dopravy, výstavby a regionálneho 
rozvoja SR. 

Prinášame ukážky z príspevkov, ktoré odzneli na konferen- 
cii. Z príspevkov sa pripravuje zborník. 




Foto: Dominika Belanská 




Príbeh poštového paláca 

Príbehy mimo- 
riadnych architek- 
túr sú spravidla 
oživujúcou sú- 
časťou pokusov 
o ich interpretá- 
ciu, ale nepo- 
chybne hovoria 
o pozíciách stavby 
vo svete a o úlo- 
hách, ktoré zohrá- 
vajú v odkrývaní 
jeho obrazu. Zdá 

sa, že budova Ústrednej poštovej správy predstavuje 
skutočne kus obrazu nášho sveta a jeho pozoruhod- 
ných peripetií, z ktorých najmä politické a etické prav- 
depodobne ešte ani dnes nedospeli k definitívnej 
objektivizácii. 

Málo kedy sa stáva, aby problém jednej budovy 
niesol stigmy viacerých režimov, politických premien 
a zároveň aj spôsobov premýšľania architektúry. 
Na prípade pohnutého osudu architektonickej tvorby 
Eugena Kramára je azda možné názorne demonštro- 
vať, ako sa architektúra u nás v prelomových 40. 
a 50. rokoch dostáva do existenciálnych rovín spo- 
ločnosti a jednotlivca a ako sa v nej a na nej vyjavujú 
základné dilemy doby, ako sa stane zámienkou a pro- 
vokáciou kritík, presahujúcich nielen autorský zámer, 
ale niekedy aj ľudské chápanie vôbec. 



Myšlienkový odkaz prof. Eugena Kramára Eugen Kramár - roky po oslobodení 




„S prof. Eugenom 
Kramárom som sa 
zoznámil ako mla- 
dý študent evanje- 
lickej teológie pred 
temer štyridsiatimi 
rokmi, v polovici 
70. rokov. Na pod- 
net pána farára 
Miroslava Kýšku 
sa rekonštruoval 
evanjelický Malý 
kostol na Panen- 
skej ulici. Ja som bol samozrejme obyčajný brigád- 
nik, ale pokiaľ sa len dalo, nenechal som si ujsť roz- 
hovory, ktoré smel počuť každý: o funkcii kostola 
a potrebách spoločenstva cirkvi; o historickom odka- 
ze miesta, kde sa schádzali na bohoslužbách Štúrov- 
ci; o kráse jednoduchej architektúry a o technickom 
riešení realizácie obnovy. Je pravda, že názory zúčast- 
nených sa neraz líšili, čo často viedlo aj k prudkým 
reakciám. Ale za všetkými, aj ostrými slovami, bolo 
cítiť vzájomný rešpekt, úctu pred názorom iného 
a snahu pomôcť na svet dobrej veci. Posledných 
16 rokov som pôsobil ako farár aj v Malom kostole. 
Toho ducha - spojenia odkazu minulosti s potrebami 
prítomnosti - tam vnímam dodnes. Malý kostol je 
obľúbeným a vyhľadávaným miestom, kde má človek 
blízko k Bohu i k blížnemu." 




Zrušenie Zväzu slovenských 
architektov a založenie Spolok 
architektov Slovenska v roku 
1990 znamenalo nielen veľa pre 
samotného Kramára, ale prinieslo 
aj nový vzťah medzi organizáciou 
reprezentujúcou architektonickú 
obec a osobou Eugena Kramára. 
Bolo pochopiteľné a logické, že 
prvá „Cena Emila Belluša" za 
celoživotné dielo bola udelená 
práve jemu. Bol to akt uznania za 
všetko, čo urobil pre slovenskú 

architektúru, za jeho celoživotný postoj, ale aj akt „rehabilitácie" zo 
strany slovenských architektov - hoci sme už neboli tá generácia, 
ktorá Kramárovi strpčila jeho životnú i profesnú cestu. Postihnutí 
boli mnohí, ale myslím, že rozhodnutie, že to bude Kramár, bolo 
celkom správne. (...) 

Pre architektonickú obec Slovenska bola mimoriadne dôležitá 
angažovanosť prof. Kramára pri založení Slovenskej komory archi- 
tektov. Svoje skúsenosti s činnosťou Komory v priebehu 40 rokov 
nám s ochotou odovzdával a aj jeho rady pri koncipovaní návrhu 
zákona o autorizovaných architektoch a stavebných inžinieroch 
prispeli k tomu, že sme ako prvá z krajín Ostbloku mali schválenú 
novú organizáciu projektovej činnosti. Jeho prítomnosť na rokova- 
niach s najvyššími predstaviteľmi štátu ovplyvnila mnohé rozhodnu- 
tia v náš prospech. Prof. E. Kramár mal nový preukaz č. 1 Sloven- 
skej komory architektov a stal sa predsedom skúšobnej komisie 
pre udeľovanie autorizácie. 



JARMILA BENCOVÁ 



BORIS MIŠINA 



ŠTEFAN ŠĽACHTA 

Damoklov meč nad 
ZELENOU ŽABOU 

Situácia okolo plánovanej rekonštrukcie národnej kultúrnej 
pamiatky, termálneho kúpaliska Zelená žaba v Trenčianskych 
Tepliciach sa skomplikovala a zamotala. Investor rekonštruk- 
cie začiatkom apríla 2014 dočasne pozastavil všetky príprav- 
né práce potrebné na dôkladnú rekonštrukciu s ultimátom, 
že ak Krajský pamiatkový úrad v Trenčíne do dvoch týždňov 
neprehodnotí svoj postoj a ním schválené podmienky 
rekonštrukcie zákonom chráneneného objektu, tak úplne 
odstúpi od plánovanej rekonštrukcie. 

Ako doktorand na katedre Déjin výtvarného uméní 
Filozofickej fakulty Univerzity Karlovej v Prahe sa už druhý 
rok venujem bádaniu vo svojej rozpracovanej dizertačnej 
práci „Kúpeľné objekty z medzivojnového obdobia na Slo- 
vensku od českých architektov". Svoju pozornosť tak venu- 
jem aj jednej z najvýznamnejších funkcionalistických stavieb 
na našom území- termálnemu kúpalisku Zelená žaba 
v Trenčianskych Tepliciach. Architekt Bohuslav Fuchs 
(1895-1972) na ňom spolupracoval aj so slovenským 
architektom Ladislavom Radom (1909 - 1993). Architekt 
Fuchs sa v roku 1935 intenzívne zaoberal myšlienkou rozší- 
renia kúpeľného centra Trenčianskych Teplíc o novú výstav- 
bu na južných svahoch, ktorá by umožnila nielen vyjsť z po- 
merne úzkeho a zovretého údolia, ale najmä by ponúkla 
oveľa lepšie klimatické podmienky. Fuchs tu navrhoval via- 
ceré nové liečebné ústavy dostupné pre pacientov výťahmi 
a dopravnými transportérmi, ktoré zostali nerealizované. 
Projektom Zelenej žaby však Fuchs nadviazal na túto svoju 
ideu a z rovnakých dôvodov osadil kúpalisko do svahu nad 
centrum kúpeľného mesta. 

Výstavba termálneho kúpaliska bola úzko spätá s roz- 
machom budovania celého kúpeľného mesta v tridsiatych 
rokoch minulého storočia. Trenčianske Teplice patria k naj- 
populárnejším kúpeľom na Slovensku. Známymi sa stali 
nielen kvôli svojej termálnej vode a jej liečivým účinkom, ale 
aj vdáka tomu, že v období medzi dvoma svetovými vojnami 
boli spoločenským a kultúrnym strediskom prvej českoslo- 
venskej republiky, ba celej i strednej Európy. S týmto nastá- 
vajúcim trendom úzko súvisel aj rozvoj mesta po jeho archi- 
tektonickej stránke, takže Trenčianske Teplice sa v medzi- 
vojnovom období stali dôležitým centrom československej 
moderny a aj akýmsi pokusným laboratóriom funkcionaliz- 
mu. Bola to práve táto špecifická architektúra, ktorá vo svojej 
dobe prezentovala Československo aj za hranicami krajiny. 
Tieto stavby, ktoré projektovali väčšinou českí architekti, 
zaznamenali veľký ohlas v medzinárodných odborných kru- 
hoch a dnes sú mnohé z nich považované za kľúčové diela 
modernizmu u nás. Komplex termálnych kúpeľov v Tren- 
čianskych Tepliciach tvorí súbor viacerých výnimočných 
architektonických diel. Nachádzame tu diela od popredných 
medzivojnových architektov Jarom Íra Krejcara, Michala M. 
Harminca, Artura Szalatnaia— Slatinského, či menej známych 
architektov ako Milana Šavlíka, Gustáva Kulhavého, Josefa 



Tkalcú, Miloša Fikra a ďalších. Medzi nimi vyniká dielo spo- 
mínaného brnianskeho architekta Bohuslava Fuchsa. 

Okrem rozsiahleho diela v Brne a na celej Morave na- 
vrhol Fuchs niekoľko stavieb na Slovensku, napr. zotavovňu 
Morava v Tatranskej Lomnici, participoval na dostavbe Kú- 
peľnej dvorany v Trenčianskych Tepliciach, navrhol gymná- 
zium v Martine a štátnu meštiansku školu v Podbrezovej, 
Pamätník padlým v Nových Zámkoch, ako aj obytné domy 
v Komárne a nájomný dom v Bratislave na Hviezdoslavo- 
vom námestí. 

V tom čase bola otázka výstavby kúpeľných sanatórií 
mimoriadne aktuálnou.V budovaní športových stavieb a kú- 
peľných objektov v medzivojnovom období sa zrkadlí snaha 
rozvíjať v ľuďoch telesnú i duševnú kultúru, plynúcu z po- 
trieb rehabilitácie spoločnosti najmä v povojnových rokoch. 
Kúpalisko Zelená žaba je medzníkom vo funkcionalistickej 
tvorbe na Slovensku, pretože ako jedna z mála úspešne ex- 
perimentuje s väzbou na zložité terénne podmienky, čo sa 
odzrkadlilo v jej organickosti. Je to „vzdušná, farebne výraz- 
ná, plasticky bohatá architektúra... symbioticky spätá s prí- 
rodným prostredím." (1) Tento inovatívny prístup v danej 
dobe možno považovať v celosvetovom kontexte za ojedine- 
lý, ba priam pioniersky počin, ktorý nájde bežné uplatnenie 
až o pár desaťročí neskôr. Funkčne plnohodnotná stavba 
bola navrhnutá ako sezónne termálne kúpalisko a je považo- 
vaná za dokonalý príklad organického funkcionalizmu na 
Slovensku. Český teoretik architektúry, profesor Vladimír 
Šlapeta v nekrológu Bohuslava Fuchsa v roku 1972 uviedol: 
„Kúpalisko Zelená žaba bolo paralelou nemeckého úsilia 
o organickú architektúru v duchu Huga Häringa a Hansa 
Scharouna." Kúpalisko je skutočne na tú dobu veľmi citlivo 
zakomponované do okolitého prírodného prostredia. Po- 
zvoľna naväzuje na okolitý komplikovaný terén i vysokú ze- 
leň. Jeho orientácia na južnom svahu vytvára veľmi dobré 
predpoklady na celodenné slnenie a vytvára tak sofistikova- 
né prostredie pre oddych návštevníkov. Samotný autor ju 
považoval za jedno z dvoch svojich najmilších diel. Jeho 
súťažný návrh obsahoval tri objekty, ktoré boli realizované 
postupne v troch etapách. Dominantou komplexu je štvor- 
podlažný hlavný objekt, ktorý slúžil na stravovacie, obslužné 
a prevádzkové účely. Boli tu priestory vyhradené pre holič- 
stvo, kaderníctvo, kaviareň s kuchyňou, vináreň, kancelárie, 
hygienické zariadenie, strojovne, skladové a pomocné 
priestory. K štvorpodlažnej stavbe sa z ľavej strany zľahka 
a plynulé pripája terén opisujúca krivka dvojpodlažného 
ramena so šatňami. Na opačnej strane sa rozprestiera vodná 
plocha otvoreného plaveckého bazéna rozmerov 33,3 x 12 
m. Samostatne stojaca kolkáreň bola pred rokom 1975 zbú- 
raná s odôvodnením, že je pre prevádzku kúpaliska ani nie 
nefunkčná či neužitočná, ale skôr nadštandardná, a preto 
nežiaduca. Tretí objekt tvorí detský kruhový bazén s vlastný- 
mi sprchami a ihriskami. 

Fuchs pristupoval citlivo aj k výberu materiálov a fa- 
rebnosti. Okrem betónu, kovu a skla využil aj prírodný mate- 
riál - drevo a hrubo opracovaný kameň - akoby aj tu chcel 
naznačiť dôležitosť spätosti s prírodou. Terasy a pavlače 
lemujúce celé južné priečelie sú podopierané valcovitými 
stĺpmi. Nenápadnosť zábradlia terás a subtílnosť konštruk- 
čných prvkov striedajúcich sa plochých platní a tenkých 
stĺpov sú zárukou vzdušnosti a ľahkosti konštrukcie. Kon- 
štrukcia je čistá a dokonale čitateľná. Autor kládol veľký 
dôraz na kvalitnú technologickú realizáciu, pretože si jasne 
uvedomoval nemalý význam faktora času pre existenciu 
architektúry, najmä ak ide o architektúru vsadenú do prírod- 
ného prostredia, kde sa jeho pôsobenie prejavuje oveľa vý- 
raznejšie. O kvalite prevedenia stavby svedčí fakt, že napriek 
vyše 80— ročnej existencii si doposiaľ vyžiadala len malé 
zásahy. Dodatočne bol pristavaný oporný múr, ktorý mal 
zabrániť zosuvu lomovej steny. Priebežne boli realizované 
nové nátery kovových a drevených prvkov, ktoré čiastočne 
pozmenili pôvodnú farebnosť objektov. Avšak pôvodná fa- 
rebnosť bola zistená po nedávnom arch itekton icko— reštau- 
rátorskom výskume v roku 2012 dvojicou Ivan Pilný - Peter 
Szalay. Zistili napríklad, že dvere šatňových kabín boli pô- 



vodne natreté svietivou žltou farbou a všetky zaoblené nosné 
stĺpy boli výrazne červené. Zábradlia a ostatné exteriérové 
steny mali neutrálnu sivú farbu a podhľady, stropy a ostatné 
steny v interiéroch boli biele. (2) 

Architektúra tohto objektu bola výnimočná aj po tech- 
nickej stránke. Budovanie kúpaliska počas pomerne krátke- 
ho obdobia (1 1 .5.1 936 - 1 0.7.1 937) bolo veľmi náročné, 
pretože termálnu vodu bolo treba prečerpávať z údolia na 
svah nad kúpeľmi. Hlavný 33-metrový bazén bol čiastočne 
vytesaný do skaly. Kúpalisko fungovalo nepretržite až do 
roku 2000, keď praskol bazén. 

Pôvodne toto unikátne kúpalisko patrilo kúpeľom, teraz 
je vo vlastníctve spoločnosti SYNOT Holding s.r.o. (nedávno 
kúpila a zrekonštruovala budovu trenčianskeho hotela Tatra, 
teraz už Elizabeth). Investor najprv sľuboval, že sa bude 
maximálne snažiť dodržiavať zásady pamiatkovej obnovy. 
„Zachováme 90 percent z originálu kúpaliska a len 10 per- 
cent budeme inovovať," tvrdil na Dňoch architektúry 2013 
Radovan Valenta z architektonického štúdia Cube Design, 
ktoré pripravilo architektonický návrh rekonštrukcie. Inová- 
cia sa podľa architekta mala týkať najmä nového bazéna, 
jacuzzi, VIP bazénov a kolkárne. Zlom nastal v novembri 
2013, keď investor predložil pamiatkovému úradu projekt, 
ktorý podľa slov pamiatkárov odporoval všetkému, na čom 
sa dohodli, pretože chcel väčšinu pamiatkovo hodnotných 
originálov namiesto rekonštrukcie vymeniť za úplne nové 
repliky. Pamiatkári povedali jasné „nie", a ich rozhodnutie 
podporili odborníci z viacerých renomovaných inštitúcií 
zo Slovenska aj Čiech. Súčasný majiteľ kúpaliska a zároveň 
investor rekonštrukcie a konateľ spoločnosti SYNOT Hol- 
ding s.r.o, Ivo Valenta, nesúhlasil s navrhovanými bodmi 
pamiatkovej obnovy objektu, vypracovanými odborníkmi 
KPÚ v Trenčíne, a preto pozastavil jeho rekonštrukciu a začal 
sa vyhrážať odchodom, ak mu nepovolia rekonštrukčné prá- 
ce podľa jeho predstáv. 

„Všetkým zúčastneným a kompetentným osobám ide 
najmä o záchranu kúpaliska Zelená žaba, avšak investorovi 
ide predovšetkým o finančnú návratnosť, pamiatkárom zas 
ide o záchranu aspoň časti pôvodných architektonických 
detailov", komentuje situáciu Ing. arch. Soňa Lackovičová 
z KPÚ v Trenčíne, „širokú verejnosť nezaujíma ani konanie 
investora ani stanoviská pamiatkárov, len chcú mať sfunkč- 
nené 14 rokov zavreté kúpalisko, ktoré poskytovalo služby 
od Žiliny po Piešťany a preto spisujú za jeho obnovu petí- 
ciu". So záujmom budem sledovať vývoj okolo obnovy tejto 
významnej pamiatky, pretože jej dálšíosud pre nasledujúce 
generácie mi nieje ľahostajný. 

Zelená žaba je právom považovaná za skvost medzivoj- 
novej architektúry a technický unikát, ktorý si zaslúži i naďa- 
lej plniť svoju funkciu a poslanie v čo najvernejšej podobe 
so zachovanými pôvodnými detajlami a prvkami. Túto vzác- 
nu architektonickú pamiatku z obdobia „neskorého funkcio- 
nalizmu" nadregionálneho významu poznám celkom dôver- 
ne ako pravidelný návštevník Art Film Festu, ktorý sa každo- 
ročne koná v júni v Trenčianskych Tepliciach. Viac ako deká- 
du som sa musel smutne prizerať chátraniu tejto jedinečnej 
pamiatky. Nerád by som bol pri tom, keď bude necitlivou 
rekonštrukciou znehodnotená, alebo bude i nadálej chátrať 
a stane sa tak „zrúcaninou modernej architektúry". Pevne 
verím, že nakoniec zvíťazí zdravý rozum a investor pristúpi 
na kompromis s pamiatkármi. 

ANDREJ JAROŠ 

Zdroje: 

Krajský pamiatkový úrad v Trenčíne, DOCOMOMO Slovakia, 
Dulla, M. - Moravčíková, H.: Architektúra Slovenska v 20.storočí, 
Slovart, Bratislava, 2002. 

Krivošová, J., Lukáčová, E.: Premeny súčasnej architektúry Sloven- 
ska, ALFA, Bratislava, 1990, s. 20,24 
Mrite, L.: Kúpalisko Zelená žaba, ARCHITEKTÚRA A URBANIZMUS 
29, 1995, č. 1/2, s. 134-137 

(1) Foltyn, Ladislav. Slovenská architektúra a česká avantgarda 
1918 - 1939 

(2) www.abandonedrecreation.com/povodna-farebnost-kupaliska- 
zelena-zaba 

Vyhlásenie KPÚ Trenčín ku komplexnej 
obnove NKP kúpaliska Zelená žaba 

Po niekoľkomesačných rokovaniach pracovníkov krajských pamiatkových úradov s pro- 
jektantom Ing. arch. R. Valentom a zástupcom investora PhDr. Jánom Svobodom PhD., 
vo veci hľadania maximálnych možných kompromisných riešení, potrebných pre vypraco- 
vanie realizačného projektu komplexnej obnovy NKP kúpaliska Zelená žaba, boli rokovania 
dovŕšené konsenzom dňa 19. 03. 2014, kedy boli doriešené i posledné 2 sporné okruhy 
- obnova drevopresklených a oceľovo presklených fasádnych častí hlavného objektu kúpa- 
liska tak, že KPÚ Trenčín schválil predloženú dokumentáciu zo dňa 24. 2. 2014, s pod- 
mienkou zachovať necelú štvrtinu originálnych častí presklených stien kaviarenskej časti 
na 4. NP s unikátnym zdvíhacím zariadením a zachovať prízemnú - vstupnú časť kovovo- 
presklených stien, ktorá tvorí tiež asi jednu štvrtinu celkovej plochy, pričom na ostatných 
poschodiach sme súhlasili s ich výmenou za kópie z hliníka. 

Dohodnuté kompromisné riešenie bolo predložené investorovi, ktorý s návrhom 
obnovy nesúhlasil a dňa 31. 3. 2014 bola Krajskému pamiatkovému úradu Trenčín doruče- 
ná nová, tretia verzia spôsobu obnovy vybraných častí zo dňa 25. 3. 201 4, ktorá je zo stra- 
ny investora považovaná za konečnú - nemennú. Na tlačovej konferencii, ktorú zástupca 
investora uskutočnil dňa 3. 4. 2014 v Trenčianskych Tepliciach bolo tlmočené stanovisko 
investora, že ak do dvoch týždňov Krajský pamiatkový úrad Trenčín neschváli posledný 
predložený návrh obnovy v celom rozsahu, obnova kúpaliska Zelená žaba sa s okamžitou 
platnosťou zastavuje. 

Pracovníci krajských pamiatkových úradov, ktorí sú členmi sekcie meštianskej a pro- 
fánnej architektúry zriadenej pri Pamiatkovom úrade v Bratislave hľadali s plnou vážnosťou 
a zodpovednosťou, ktorú si zasluhuje tak významná funkcionistická stavba z roku 1937, také 
riešenia a kompromisy, aby stavba po komplexnej obnove spĺňala všetky platné stavebné, 
hygienické a bezpečnostné normy a poskytovala služby v požadovanom súčasnom štandarde, 
pri zachovaní pamiatkových hodnôt - buď ich obnovením, alebo čiastočne ich výmenou 
za kópie. Rozsiahly zoznam kompromisov a ústupkov zo strany pamiatkárov bol odovzdaný 
zástupcom médií a investori na tlačovej konferencii. 

Zároveň považujeme za nutné zdôrazniť, že už v r. 2010 bola spracovaná inventarizácia 
všetkých hodnotných detailov a stavebných prvkov kúpaliska s návrhom ich obnovy. Počas 
všetkých rokovaní s investorom sme požadovali zachovať, obnoviť formou repasácie alebo 
formou zlepšenia tepelno-izolačných vlastností jednotlivé časti objektu, resp. trvalo poškode- 
né nahradiť kópiami. Investor požiadavky vždy akceptoval, no teraz je už celkom zrejmé, 
že nemal záujem a nechce zachovať, okrem základného pôdorysného, hmotového, výškového 
a obrysového rámca pamiatky, skoro nič pôvodné, čo je v zásadnom rozpore so štandardný- 
mi postupmi obnovy kultúrnych pamiatok ukotvených pamiatkovým zákonom. 

Požiadavky v poslednej predloženej verzii zo strany investora - vymeniť skoro všetko 
za kópie - je z hľadiska ochrany pamiatkového fondu neprípustné a nie je im možné vyho- 
vieť ani za tú cenu, že investor obnovu NKP zastaví, čo je pre pamiatku veľmi nevýhodné, keď 
berieme do úvahy, že dlhé roky pamiatka chátrala. Sme si vedomí následkov nášho rozhod- 
nutia, ale ani za túto cenu nie je možné pripustiť nátlak zo strany investora, aby návratnosť 
financií vložených do obnovy bola realizovaná na úkor zániku pamiatkového objektu, alebo 
straty všetkých významných pamiatkových hodnôt, pre ktoré je objekt Zelenej žaby tak cenený 
v širokej odbornej verejnosti. 

Je nutné zdôrazniť, že na celom území Slovenska sú iba 2 kúpaliská, ktoré sú pre 
významné architektonicko-historické hodnoty zapísané v Ústrednom zozname pamiatkového 
fondu SR. 

KRAJSKÝ PAMIATKOVÝ ÚRAD, TRENČÍN 
Foto: Braňo Bibel 




Vyjadrenie spoločnosti Kúpele Zelená žaba 
k rekonštrukcii kúpaliska Zelená žaba 

adresované Krajskému pamiatkovému úradu v Trenčíne 

Spoločnosť Kúpele Zelená žaba, s.r.o., ktorá je investorom projektu rekonštrukcie kúpalis- 
ka Zelená žaba v katastrálnom území mesta Trenčianske Teplice, Vám touto cestou ozna- 
muje vyjadrenie k zápisnici č. KPU KE-201 4/2595-2/51 99/SM . 

Po preštudovaní zápisnice a zvážení všetkých pripomienok a požiadaviek KPÚ sme sa 
rozhodli nezačať rekonštrukciu kúpaliska Zelená žaba. Už začaté práce na sieťach dokončí- 
me. Ako hlavné dôvody nášho rozhodnutia sú podľa nášho názoru neprimerané požiadavky 
KPÚ Trenčín, ktoré sú z prevádzkvého, energetického či bezpečnostného hľadiska neprija- 
teľné pre kvalitné fungovanie kúpaliska. 

Je potrebné si uvedomiť, že investorom nie je štát, ale súkromná spoločnosť, ktorá 
očakáva návratnosť investície. Aj preto sme v rámci projektu pristúpili k celoročnej pre- 
vádzke odbytových stredísk, aby sme dosiahli návratnosť investície. To si vyžaduje aj ener- 
getickú zodpovednosť, kvalitné zázemie pre budúcich návštevníkov podľa súčasných štan- 
dardov. Našim cieľom je samozrejme zachovať pôvodný charakter stavby, avšak s prihliad- 
nutím na funkčnosť, bezpečnosť, hygienické a bezpečnostné štandardy. Časť požiadaviek 
KPÚ je však v rozpore s uvedeným. 

Ak by sme pristúpili ku všetkým požiadavkám KPÚ, ekonomika prevádzky nevychádza 
a budova bude pre prevádzku nepoužiteľná. 

Je nám ľúto, že sme museli pristúpiť k takémuto rozhodnutiu, kedže považujeme projekt 
Kúpaliska Zelená žaba za kľúčový pre región Trenčianske Teplice z niekoľkých dôvodov: 

Táto investícia je z dlhodobého hľadiska strategickou nielen pre mesto ako také, ale 

i pre celý región Považia. 

Projekt by viedol k rozvoju regiónu Trenčianske Teplice vo forme propagácie mesta 
a jeho okolia. 

Projekt Kúpaliska Zelená žaba by viedol k rozvoju zamestnanosti v regióne Trenčianske 
Teplice a podpore podnikania všetkých subjektov cestovného ruchu vo forme prílevu 
novej klientely, približne 80 000 návštevníkov ročne. 
V konečnom dôsledku by ostal zachovaný charakter stavby aj častí pamiatkovo chrá- 
nených detailov. 

Aj napriek negatívnemu stanovisku KPÚ chceme pokračovať v aktivitách cestivného ruchu, 
avšak v inom regióne, resp. mimo územia Slovenska, kde privítajú záujem investora. 

V Trenčianskych Tepliciach 12. 2. 2014 

IVO VALENTA 
investor rekonštrukcie 



Zoznam ústupkov Krajského pamiatkového úradu v Trenčíne investorovi 



Počas spracovávania projektovej dokumentácie obnovy kúpaliska Zelená žaba bolo zo stra- 
ny pamiatkárov prijatých veľa kompromisných riešenia ústupkov investorovi: 

Zmena prevádzky zo sezónnej na celoročnú v časti objektu (vináreň a reštaurácia 
s kaviarňou), ktorú investor zdôvodnil ekonomickým hľadiskom. Táto zmena si vyža- 
duje dodatočné zatepľovanie obvodových konštrukcií, vrátane presklených konštrukcií, 
čo spôsobuje problémy. 
■ Na bazéne sa nahradí z dôvodu zlého stavu konzolová časť novou ŽB konštrukciou 
po celej dĺžke -strata originálu. 

Do konštrukcie bazéna bude vložená nerezová vaňa - zmena materiálu. 
Pôvodne len plavecké dráhy (bazéna) sa doplnia zábavovou časťou - zmena dispozície. 
Vybudovanie wellness centra za oporným múrom bazénu - zmena dispozície, vkladanie 
novej funkcie. 

Pristavanie výťahovej šachty k severnej fasáde - zmena dispozície, prístavba k pamiatke. 
Výmena prakticky celej obvodovej drevo-presklenej steny kaviarne so zdvíhacími výpl- 
ňami za drevené kópie s dvojsklami (povinnosť zachovať a obnoviť dva zdvíhacie prvky 
a jeden pevný) - strata originálu - asi najcennejší prvok v objekte. 



Výmena celej stropnej konštrukcie nad kaviarňou z dôvodu zlého stavebného stavu - stra- 
ta originálu. 

Zmena krytiny - z pôvodnej asfaltovej na titanzinkový plech (ktorý je omnoho drahší) 

Výmena skoro všetkých okien na severnej fasáde za kópie s dvojsklami s povinnosťou 
zachovať jedno okno z každého typu - strata originálu. 

Dovolili sme investorovi zatepliť celú severnú fasádu, tiež zatepliť terasu pod kaviarňou. 

Do oceľovopresklenej steny 1 . NP sme povolili osadiť dvojsklá - čiastočná strata ori- 
ginálu. 

K oceľovopreskleným stenám 2.NP a 3.NP sme dovolili do svetlíkov osadiť dvojsklo, 
výplne dverí a ďaľšfch plných polí v rámovej konštrukcii možno vymeniť za nové 
s lepšími tepelno izolačnými vlastnosťami - čiastočná strata originálu. 
Výmena azbestocementových panelov na objekte vonkajších šatní. 
Zachovanie dispozície aspoň jednej vnútornej šatne, ostatné - zmena dispozície. 
Poškodené omietky možno nahradiť omietkou rovnakého zloženia - strata originálu. 
Strop v bare - vytvorenie novej konštrukcie kupolového podhľadu - strata originálu. 

zdroj: KPÚ v Trenčíne 

Stanovisko ku konaniu 
investora obnovy letného 
kúpaliska Zelená žaba 
v Trenčianskych Tepliciach 

D0C0M0M0 Slovakia 

Letné kúpalisko Zelená žaba v Trenčianskych Tepliciach, 
ktoré postavili podľa návrhu významného brnianskeho 
architekta Bohuslava Fuchsa v roku 1 937, patrí k naj- 
významnejším pamiatkam modernej architektúry na Slo- 
vensku. Architektonické hodnoty, rovnako ako osobnosť 
architekta však toto dielo súčasne radia medzi najdôle- 
žitejšie diela moderného hnutia aj v širšom európskom 
kontexte. Práve z toho dôvodu bolo Letné kúpalisko Zelená 
žaba ako jedno z prvých diel na území Slovenska v roku 
1 994 zaradené do medzinárodného registra DOCOMOMO 
a v roku 1995 vyhlásené za národnú kultúrnu pamiatku. 

Architektonická a pamiatková hodnota kúpaliska spočíva 
na jednej strane v celkovej koncepcii, pri ktorej sa na plno 
prejavilo Fuchsovo jedinečné organické ponímanie funkcio- 
nalizmu. Na druhej strane tieto hodnoty tvoria pôvodné kon- 
štrukcie, povrchy a detaily, ktoré podporujú priestorové rie- 
šenie a celkové pôsobenie budovy. Práve zachovanie týchto 
hodnôt v ich celistvosti a komplexnosti predstavovalo aj 
východisko pre pamiatkovú obnovu diela a premietlo sa aj 
do požiadaviek Krajského pamiatkového úradu (KPÚ) 
v Trenčíne, ktoré sa mali uplatniť v procese obnovy diela. 

Spoločnosť kúpele Zelená žaba a. s., ktorá je investo- 
rom projektu obnovy národnej kultúrnej pamiatky kúpalis- 
ka Zelená žaba žiaľ týmto požiadavkám nevenuje dostatoč- 
nú pozornosť. Nielen, že od začiatku projektových prác 
ignoruje odporúčania a pripomienky Krajského pamiatko- 
vého úradu, ale 3. apríla 2014 dokonca spustila proti úra- 
du mediálnu kampaň, ktorej cieľom je spochybnenie od- 
borného stanoviska štátneho orgánu pamiatkovej ochrany. 

Spoločnosť kúpele Zelená žaba a. s. dala KPÚ v Tren- 
číne prostredníctvom médií ultimátum, kde uvádza, že ak 
KPÚ nebude do dvoch týždňov akceptovať jej projekt ob- 
novy kúpaliska, vyradí ho zo svojich investičných zámerov 
a žiadnu obnovu realizovať nebude. Investor sa takýmto 
nátlakovým spôsobom a nekorektným ovplyvňovaním ve- 
rejnej mienky snaží presadiť takú prestavbu tejto význam- 
nej pamiatky architektúry 20. storočia, ktorá by bola v roz- 
pore nielen so slovenskými ale aj s medzinárodnými štan- 
dardmi pamiatkovej obnovy. Súčasne nabáda verejnosť na 
ignorovanie odborných stanovísk a autority ochrany kul- 
túrneho dedičstva garantovanej štátom prostredníctvom 
orgánov ním zriadených. 

KPÚ Trenčín pritom ponúkol investorovi nielen vlastnú 
odbornú pomoc ale sprostredkoval aj rad stretnutí s ďalšími 
erudovanými odborníkmi na modernú architektúru a pamiat- 
kovú obnovu, odporučil viacero konkrétnych riešení praktic- 
kých otázok obnovy kúpaliska a navrhol postupy, ktoré by 



mohli viesť ku kvalitnej obnove diela. Projektant zodpovedný 
za vyhotovenie projektu obnovy však žiaden z týchto podne- 
tov do projektovej dokumentácie nezapracoval. Práve na- 
opak, naďalej v projekte uplatňuje len štandardné riešenia 
aktuálnej stavebnej výroby, ktoré sú pre proces obnovy 
architektúry prvej polovice 20. storočia úplne nevhodné. 
Jeho postup tak ohrozuje architektonické a pamiatkové 
hodnoty diela ako aj samotnú existenciu pamiatky. 

DOCOMOMO Slovakia odmieta verejné znevažovanie 
práce pamiatkárov a odborníkov na obnovu kultúrneho 
dedičstva. Účelovo neúplné a nepravdivé informovanie 
o skutočnom priebehu procesu prípravy pamiatkovej ob- 
novy letného kúpaliska Zelená žaba a zavádzajúce zbavo- 
vanie sa zodpovednosti zo strany investora zvaľovaním 
viny na rozhodnutia pamiatkárov predstavujú nebezpečný 
precedens, ktorý môže viesť k ohrozeniu dodržiavania 
platných pravidiel pri ochrane kultúrneho dedičstva. 

DOCOMOMO Slovakia pritom všetkom naďalej ponú- 
ka projektantovi a investorovi pomocnú ruku pri riešení 
obnovy kúpaliska. Našim prvoradým záujmom totiž musí 
byť obnova diela zabezpečujúca plnohodnotnú ochranu 
jeho pamiatkových hodnôt a súčasne živé fungovanie, kto- 
ré je základom jeho budúcej udržateľnosti. Záujmom nás 
všetkých predsa je taká obnova tejto jedinečnej pamiatky, 
ktorá bude reprezentovať investora i Slovensko prinajmen- 
šom tak ako kedysi novostavba kúpaliska Zelená žaba 
reprezentovala Trenčianske Teplice a Československú 
republiku v celom vtedajšom kultúrnom svete. 

Ing. arch. KATARÍNA ANDRÁŠIOVÁ, PhD. 
Ing. arch. NINA BARTOŠOVA, PhD. 
Mgr. art. DOMINIKA BELANSKÁ 
doc. PhDr. DANA BORUTOVÁ, CSc. 
prof. Ing. arch. MATÚŠ DULLA, CSc. 
Ing. arch. ROMANA FIALOVÁ 



PhDr. KATARÍNA HABERLANDOVÁ 

Mgr. MIROSLAV HRDINA, PhD. 

doc. Dr. Ing. arch. HENRIETA MORAVČÍKOVÁ 

PhDr. KLÁRA KUBIČKOVÁ, CSc. 

Ing. arch. ĽUBOMÍR MRŇA, CSc. 

Ing. arch. ADRIANA PRIATKOVÁ, PhD. 

Mgr. PETER SZALAY, PhD. 

Ing. arch. ELENA SZOLGAYOVÁ, PhD. 

Ing. arch. KATARÍNA ŠIMONČIČOVÁ 

Ing. arch. M.A. MÁRIA TOPOLČANSKÁ, PhD. 

Mgr. art. MARTIN ZAIČEK 

Stanovisko DOCOMOMO Slovakia podporili: 

DOCOMOMO Česká republika 
prof. Ing. arch. akad. arch. Václav Girsa, architekt a pamiat- 
kár, vedúci Ústavu památkové péče, FA ČVUT Praha, ČR 
prof. Ing. arch. Pavel Gregor, PhD, teoretik obnovy pamia- 
tok, pedagóg na FA STU Bratislava 
doc. PhDr. Petr Kratochvíl, CSc, historik a teoretik archi- 
tektúry, pôsobí na Ústave dejín umenia AV ČR 
Dr. Ing. arch. Ján Krcho, PhD, architekt a pamiatkár, vedú- 
ci Katedry teórie a dejín umenia, Fakulta umení TU Košice 
Ing. arch. Martin Kusý, praktizujúci architekt, Bratislava 
Ing. arch. Pavol Paňák, praktizujúci architekt, Bratislava 
Ing. arch. Jan Sapák, ČR 

Ing. arch. Miloš Solar, pamiatkár, pôsobí na NPÚ Praha, 
ČR 

Mgr. Martin Strakoš, pamiatkár, pôsobí na NPÚ pracovisko 
Ostrava, ČR 

prof. Ing. arch. Vladimír Šlapeta, DrSc, historik a teoretik 
architektúry, vedúci Ústavu teórie, FA VUT Brno, ČR 
prof. PhDr. Rostislav Švácha, CSc, historik a teoretik 
architektúry, pôsobí na Ústave dejín umenia AV ČR a na 
Filozofickej fakulte UP Olomouc, ČR 



Stanovisko k podpore záchrany termálního koupališté Zelená Zába v Trenčianskych Teplicích 



Termálni koupališté Zelená Žába v Trenčianských lázních patrí mezi špičkové památky 
evropské moderní architektúry a stále citované d íl o proslulého brnénského architekta 
Bohuslava Fuchse. Zcela právem byla tato výjimečná stavba v roce 1994, jako jedna 
z prvních dél moderní architektúry v území Slovenské republiky, zarazená do meziná- 
rodního registru DOCOMOMO i pro své kvality vyhlášena Národní kultúrni památkou 
Slovenské republiky. 

Zúbožený, ostudný stav výjimečné hodnotné památky je alarmující, neboť hrozícií zánik 
predstavuje riziko značných kulturních i ekonomických ztrát. Záchrana památky je pod- 
mínéna nejen funkční rehabil itací — pro kterou je bezesporu nutné soustfedit značné 
finanční prostfedky - ale soubéžné, ruku v ruce, rešpektovaním odborných kritérií, sta- 
novených k tomu určenými orgánmi a institucemi (predevším požadavky príslušného 
Krajského památkového úradu). Každá utilitární obnova, nerespektující odborné poža- 



davky pfinášízpravidla nejen kultúrni ztráty, ale zároveň i snižuje ekonomickou hodnotu 
príslušné památky (banálni, necitlivá obnova každé památky pfetváfí hodnotné d íl o 
v obyčejnou stavbu, ztrátou autenticity dochází i k úbytku jej í atraktivity, pritažlivosti 
a tedy i k redukci jej f ekonomické hodnoty). 

S ohledem k mimorádnému významu proslulé stavby a jejímu vážnému ohrožení vyjad- 
rujeme plnou podporu „Stanovisku DOCOMOMO Slovakia ku konaniu spolčnosti 
Kúpele Zelená žaba a.s., investora obnovy letného kúpaliska Zelená žaba v Trenčian- 
skych Tepliciach" z dubna 2014. 

prof. Ing. arch. akad arch. VA C L AV GIRSA 

vedoucí Ústavu Památkové péče Fakulty architektúry 
České vysoké učení technické v Praze 

KAMENNÉ NÁMESTIE 
V BRATISLAVE 

Reagujem na článok prezidenta a viceprezidenta SAS, ktorý bol publikovaný v časopise 
Fórum architektúry č. 1/2014 pod titulom „K prestavbe Kamenného námestia v Bratislave". 
Prekvapením pre mňa bola už úvodná veta, že článok je súčasne „stanoviskom Spolku 
architektov Slovenska". Podľa obsahu je totiž možné konštatovať, že bolo napísané pod 
vplyvom privatizéra hotela Kyjev, a.s. Lordship. Nie je tajomstvom, že práve táto spoloč- 
nosť už desaťročie toto významné architektonické dielo devastuje a prostredie balkanizuje. 
Začiatok jej pôsobenia bol spojený s inštalovaním veľkoplošnej reklamy, ktorá narušila 
celosklený obvodový plášť. K jeho výmene nedošlo napriek tomu, že na susedných minis- 
terských budovách bol po štyridsiatich rokoch namontovaný už dokonalejší výrobok. 

Majiteľ hotela rieši problémy inak. V roku 2012 úmyselne rozbil 60 travertínových 
obkladových dosiek, za čo mu štátny stavebný dohľad mestskej časti Staré Mesto udelil 
finančnú pokutu a nariadil obnovu. Majiteľ však travertínové dosky nahradil omietnutým 
polystyrénom! 

Tento neprofesionálny vzťah vyplýva z toho, že Lordship v Češku ani na Slovensku 
nepostavil a neprevádzkuje žiaden hotel. V bratislavskom prípade skončil prevádzku nielen 
odbytových stredísk ale aj lôžkovej časti hotela. Jeho negatívny vplyv postihol aj Špitálsku 
a Dunajskú ulicu. Pozemky prenajíma stánkarom, dezorganizovanej taxislužbe a herniam 
gamblerov. Prevádzku hotela v roku 2013 ukončil. 

Ako je všeobecne známe, developerov s poctivým úmyslom by bolo u nás treba 
hľadať so sviečkou. V troskách sú už roky také skvosty architektúry ako domy od Fuchsa 
a Krejcara v Trenčianskych Tepliciach alebo prekrásna „Bezručka" od architektov Balán 
- Grossman v Bratislave. 

Autori článku súčasne spochybňujú aj celú tvorivú a hodnotiacu reťaz architektonic- 
kých súťaží a ocenení. Nepriamo tým spochybňujú aj vážnosť našich stavovských organi- 
zácií a našich nestorov Jurkoviča, Bellušači Kusého, ktorých mená nesú viaceré ocenenia. 
Že Cena Dušana Jurkoviča za realizované dielo je nadradená nad subjektívny názor funk- 
cionára, potvrdil v Slovenskom rozhlase 17. 4. 2014 aj prezident SAS Ján Bahna v relácii 
„Pod pyramídou". 

Ako sa v článku uvádza, doba je po päťdesiatich rokoch skutočne zrelá na to, aby sa 
odhalili príčiny, ktoré zabránili vytvoriť podmienky pre harmonický život centra. Tie určite 
nespočívajú v jeho prestavbe, ale v jeho dobudovaní. Navštívil som preto Archív hlavného 
mesta SR a prezrel som si obsah škatúľ s označením „mestské centrum". Zo siedmich pro- 
jektových štúdií som vybral dve najcharakteristickejšie dokumentujúce danú problematiku. 



Štúdia Dopravoprojektu z roku 1965 s označením Kamenné námestie potvrdila 
stavebné čiary nového komplexu, uličný profil hlavnej mestskej radiály, križovatku so 
šiestimi nástupnými perónmi pre električky a s desiatimi mimoúrovňovými vstupmi 
pre chodcov a návštevníkov multifunkčnej podzemnej haly. 

Štúdia Terraprojektu z roku 1999 s označením Revitalizácia Námestia SNP pred- 
pokladala kombináciu stanice metra situovanej na úrovni -10 m s multifunkčnou podzem- 
nou halou, obchodnou pasážou na úrovni -5 m a s desiatimi mimoúrovňovými vstupmi 
pre chodcov. 

Z oboch týchto variantov jednoznačne vyplýva, že v dôsledku nerealizovaného dopravného 
a priestorového uzla v styku námestia SNP a Kamenného námestia nie je toto mestské cen- 
trum v roku 2014 komplexne doriešené. Nemôže ísť totiž len o doriešenie jedného námes- 
tia, žiada sa dobudovať obe v ich ťažisku formou multifunkčnej podzemnej haly so všetký- 
mi nadväznosťami. 

Parkovacia garáž s kapacitou 500 áut musí byť tiež súčasťou komplexného projektu 
centra. Jej optimálne situovanie je na pozemku provizórnej kotolne s väzbami na Rajskú 
a Dunajskú ulicu. 

Zaústenie hlavnej mestskej radiály -Špitálskej ulice -formou zeleného bulváru 
v dĺžke 300 metrov znamená potvrdenie koncepcie smerného územného plánu mesta zo 
šesťdesiatych rokov 20. storočia. Plne harmonizuje aj s dopravným uzlom mestského cen- 
tra, v ktorom budú električky plniť ťažiskovú funkciu hromadnej dopravy na oboch stranách 
Dunaja. 

Odporúčam preto prezidentovi SAS, aby aj náš skromný časopis Fórum architektúry po- 
skytoval hlbšia pravdivejší obraz o problémoch slovenskej architektúry. Niektoré konštato- 
vania, vyhlásené dokonca za stanovisko SAS, považujem síce za mylné, no naše spoločné 
úsilie o vyššiu kultúru vzťahov, hodnotenia i tvorby by to nemalo narušiť. 

Na záver považujem za vhodné zopakovať slová o Kamennom námestí z článku „Una- 
vená krása hotela Kyjev" od Ľubice Hustej, uverejnené v časopise Designum 1/2004: „Naj- 
väčšou stavebnou akciou 2. polovice 20. storočia bol na bratislavskom Kamennom námes- 
tí komplex obchodného domu Prior a hotel Kyjev. V centre mesta vtedy vznikla pozoruhod- 
ná architektúra, ktorá je považovaná v novodobých slovenských dejinách za jednu z najlep- 
ších. Pri týchto vynikajúcich stavbách nenechal architekt Matušík nič na náhodu. Je tu 
elegantná estetika moderny, logika priestorov, prepojenie exteriéru a interiéru, monomate- 
riálnosť, premyslená prevádzka a pôsobivá rytmizácia v rôznych častiach stavby." 

IVAN MATUŠÍK 

Revitalizácia Námestia SNP- štúdia Terraprojektu z roku 1999 




Kamenné námestie - situácia (Ivan Matušík) 



Kamenné námestie - štúdia Dopravoprojektu z roku 1965 

Pár poznámok 
k materiálu 
STEIN - HISTÓRIA 



O zodpovednej činnosti jednej 
občianskej inciatívy 



Na dni otvorených dverí pivovaru Stein, 
2. februára tohto roku, rozdávali členovia zdru- 
ženia Klub ochrany technických pamiatok všet- 
kým návštevníkom a zástupcom prítomných 
médií informáciu nazvanú Stein - história. 
Jej autormi sú Ing. arch. Vladimír Husák, CSc. 
a Ing. arch. Katarína Šimončičová. Rád by som 
k niektorým názorom a tvrdeniam autorov 
uviedol niekoľko zásadných pripomienok. 

V spomínanon texte autori uvádzajú: „V medzivojno- 
vom období výrazne poznamenali svojimi dielami 
rozvoj pivovaru Stein vynikajúci tvorcovia architek- 
túry na Slovensku, ako Fridrich Weiwurm, Ignác 
Vécsei, ako aj Herbert Zrnovský." 

Prví dvaja menovaní sa však na realizácii pivo- 
varu nezúčastnili. Herbert Zrnovský je autorom kva- 
siarne-Spilky, ktorej realizačnú dokumentáciu 
vypracoval v bratislavskom Stavoprojekte v roku 
1950; v roku 1955 bol už objekt v prevádzke. 

Ani s nasledujúcim citátom to nie je také jed- 
noznačné: „Pivovar Stein je ukážkový príklad dyna- 
mickej a progresívnej premeny areálu historizujúcej 
architektúry poslednej štvrtiny 19. storočia. Kontinu- 
álne sa pretváral do podoby mimoriadne pôsobi- 
vého, elegantného priemyselného funkcionalistic- 
kého súboru, ktorý vdáka svojej ekologicky 
nezávadnej výrobe našiel priaznivé podmienky 
pre svoj rozvoj aj v úplnom centre mesta." 

Areál sa pretváral v etapách v rokoch 1872 -1939, 
neskôr v rokoch 1 939 - 1 948 a v podstate až do 
ukončenia činnosti pivovaru v roku 2007. Po bom- 
bardovaní Bratislavy išlo skôr o obnovu vo vojne 
značne poškodených objektov a v jeho ostatnom 
období je už nemožné hovoriť o „dynamickej a pro- 
gresívnej premene". Kto ten areál videl pochopí aj 
nezmyselnosť tvrdenia o elegantnom priemyselnom 
funkcionalistickom súbore. 

Spomínanú, určite „ekologicky nezávadnú 
výrobu" v centre mesta som zažil aj osobne. 
Ako návštevník dievčenského, v tom čase Belojani- 
sovho internátu, som sladovým odórom „voňal" ešte 
aj na druhý deň; rovnakú skúsenosť by iste potvrdilo 
aj množstvo obyvateľov z okolia pivovaru. Ale to len 
na margo a s trochou nadsádzky. 

Poznámku o centre mesta prejdem preto len 
s nemým obdivom. Bratislava má zrejme jedno 
z najväčších centier v Európe. 

Ďalej sa možno dočítať: „Dodnes možno vidieť 
v zachovaných dielach vyspelej stavebnej kultúry 
pivovaru neopakovateľné prvky železobetónových 
konštrukcií / okrúhle ŽB stĺpy s hríbovými hlavi- 
cami s keramickým obkladom, jedinečná ŽB kupola 
kvasiarne, vežovitý objekt vodárensko - chladiaren- 
skej nádrže, sústava nádherných s vynikajúcim den- 
ným osvetlením, ako aj v kovových priehradových 
ťahadlových konštrukciách zaujímavých prvkov, 
ktoré vytvoria výnimočné priestorové kreácie." 



Domnievam sa, že text sa týka najmä budovy 
kvasiarne - Spilky, ktorá má hríbové hlavice, tie 
však v období realizácie objektu už neboli pozoru- 
hodnou novinkou. 

Dosť závažnej nepresnosti sa autori dopustili, keď 
v informácii uviedli: „Vrcholom a úplným unikátom 
je zachovalá historická technická pamiatka Sulzerova 
pec v gigantickom priestore haly s bočným a hor- 
ným osvetlením." 

V súčasnosti je z unikátnej Sulzerovej pece 
zachovaných už iba pár zvyškov. V ostatných rokoch 
bolo demontované a odvezené kompletné technolo- 
gické zariadenie pivovaru a okolo roku 2010 mohli 
aktivisti čítať aj o páde neprispôsobivého občana pri 
krádeži časti medného opláštenia kopule kvasiarne, 
ktoré po pár týždňoch zmizlo kompletne. 

„Osobnosti zo sféry stavebnej kultúry, akými boli 
Feiglerovci, Weinwurm, Véczei, Zrnovský a s nimi 
prítomná slávna stavebná firma, špecializujúca sa 
na železobetónové unikáty - Pittel a Brausewetter, 
patria k najvýznamnejším predstaviteľom tvorcov 
architektúry na Slovensku a ich diela znesú priame 
európske porovnanie." 

Okrem menovaných stavebných firiem sa na 
rozvoji pivovaru Stein podieľal iba architekt Herbert 
Zrnovský, autor kvasiarne - Spilky. 

„Aj z týchto hľadísk je tento mestský funkcionalis- 
tický areál z provenience potravinárskeho priemyslu 
v Bratislave a na Slovensku jedinečným a nenahra- 
diteľným historickým a kultúrnym industriálnym 
dedičstvom." 

A dálej: „Stein dnes predstavuje dokonalú 
autentickú vývojovú kultúrnu výpoveď..." Iba laik 
môže bezvýhradne súhlasiť s obsahom citácie. 

Dnes sa areál naozaj nachádza v centre mesta. 
Ako však využiť pozostatky priemyselného areálu? 
Ako dať územiu nový život? Ako ekonomicky 
a najmä zmysluplne v záujme rozvoja mesta využiť 
priestor a jestvujúce schátralé objekty? Čo sme 
schopní vytvoriť, zrealizovať a dlhodobo udržať? 
Ani náznak úvah tohto druhu v informácii nenájdete. 
Bez odpovedí na takéto a podobné otázky sa vyššie 
uvedený citát nachádza len v deklaratívnej rovine 
a bez nádeje na zachovanie skutočných kultúrnych 
hodnôt. Lebo kultúrne hodnoty minulosti žijú len ak 
sú včlenené do aktívneho kontextu so súčasnosťou. 

Časti tohto materiálu si osvojili redaktori niekto- 
rých televízií, a tak sa „správne informácie" šírili 
dálej. V jeho závere autori stanovujú konkrétne 
úlohy pre Pamiatkový úrad SR, samozrejme bez 
poznania výsledkov jeho práce. 

Na dni otvorených dverí pivovaru Stein kolega 
Vlado, už zo stavbárskou prilbou na hlave, si 
povzdychol a povedal pre mňa pamätnú vetu, 
„tak a teraz to konečne uvidím." Potrebuje to ko- 
mentár? Napokon došlo aj na Ministerstvo kultúry 
SR. V televíznom šote, ktorý sa venoval rozhodnutiu 
MK SR o uznaní výhrad investora budúcej výstavby 
na ploche bývalého areálu pivovaru Stein, ktorým za 
národnú kultúrnu pamiatku vyhlasuje budovu kva- 
siarne - Spilky a osud ostatných navrhovaných 
objektov ponecháva na riešenie investorovi, vyhlásil 
„takto to nenecháme, podávame podnet na Gene- 
rálnu prokuratúru SR!" Že takéto konanie vychádza 
bez poznania skutočného stavu, občiansku iniciatívu 
nezaujíma. 

PETER BRTKO 

bývalý riaditeľ Štátneho ústavu pamiatkovej 
starosti ivostia 



Sarah Gatto 
a Adrián Weber: 
HAUS W + W 



Wolfil, kantón Solothurn, Švajčiarsko 
2012-2013 

Je pre nás potešením, keď sa v zahraničí presadzujú už deti 
našich spolužiakov, emigrantov z čias Pražskej jari. Manželia 
Weberovci, známi na Slovensku svojimi sakrálnymi stavba- 
mi, majú dve deti, ktoré sa narodili a vyrástli už vo Švajčiarsku. 
Vyrastali v rodine architektov a aj oni sa dali na túto rodičovskú 
dráhu a vyštudovali architektúru. Staršia dcéra Niky absolvovala 
klasickú a prominentnú ETH v Zurichu. Adrián študoval na Botto- 
vej Accademia di Architettura v Medrisiu. Počas štúdia absolvoval 
pobyty v Madride a Sydney. Diplomoval u Petra Zumthora. Niky 
pracuje na magistráte v Zurichu, Adrián vo vlastnom ateliéri - 
gatto.weber.architekten, ktorý projektoval dom W+W. 

Dom sa nachádza na pomerne malom rovinatom pozemku na 
okraji dedinky Wolfil v kantóne Solothurn, západne od Zurichu. 
Okolité pozemky sú ešte nezastavané, takže dom nebol determino- 
vaný susednou zástavbou. Princípmi jeho tvorby bola abstrakcia 
geometrických foriem a jasné farebné akcenty. Architekti rozohrali 
harmonickú hru objemov a proporcií. Dom je výrazne geometric- 
ký založený na prelínaní dvoch kvadrátov 9,5 m x 9,5 m. Jeho 
rozmer je potom 19 metrov na dĺžku a 9,5 metra na šírku. 

Architekti pracujú s jasnými minimalistickými formami, 
redukovanou farebnosťou a s priestorovými vtipmi, ktoré domu 
opticky pridávajú veľkorysosť. Od vstupu sa otvárajú fingované 
priestorové hry s čiastočným otvorením do poschodia. Druhý 
kvadrát je zastavaný obývacou izbou, na streche ktorej sa 
nachádza čiastočne prekrytá terasa. Táto tvorí spolu s veľkou 
vírivkou exteriérovú obytnú plochu otvorenú do okolitých polí. 
Dom je realizovaný v nízkoenergetickom štandarde so špičkovými 
technológiami. Steny a strop sú biele. Kovové časti čierne. Ako 
farebný akcent používajú citronovožltú farbu. Dom je charakteris- 
tickým príkladom súčasnej švajčiarskej architektúry s vysokým 
štandardom, minimalistickými formami, ale aj jemnou poéziou 
geometrických a priestorových vzťahov. 

JÁN M. BAHNA 

Foto: archív gatto.weber.architekten 

TÝŽDEŇ URBANIZMU 

Za amfiteáter aj Slovenku v Banskej Bystrici 

Skupina banskobystrických študentov a študentiek sústrede- 
ných v neformálnej skupine ľudí spájaftje )umenie a ná- 
sledne občianskom združení za! amfiteáter (artne.sk), od 
roku 2010 pravidelne upozorňovala na potrebu zachovať a re- 
vitalizovať chátrajúci amfiteáter v Banskej Bystrici. Premietala 
filmy na amfiteátri, pred amfiteátrom, zriadila tzv. Kino v bazé- 
ne, usporiadala niekoľko koncertov „Za! amfiteáter". S vede- 
ním mesta a verejnosťou laickou i odbornou komunikovala 
diskusiami a prednáškami, na konferenciách ale aj sprostred- 
kovane cez médiá na lokálnej i celoštátnej úrovni. V prípade 
stáleho open air kultúrneho stánku - prírodného banskobys- 
trického amfiteátru - sa totiž jedná o funkciu a fyzický kus 
mesta s jedinečným duchom, atmosférou, polohou, ponúka- 
nou panorámou a potenciálom. Potvrdila to aj odozva verej- 
nosti na aktivity občianskeho združenia. 

Pôvodne plánované zaradenie amfiteátra na zoznam 
neupotrebiteľného majetku a následný odpredaj (jar 2013) 
v situácii, keď mesto Banská Bystrica vlastní už len mini- 
mum nehnuteľností určených kultúrnemu životu, resp. 
„záložných" území pre rozvoj mestotvorných funkcií 
v budúcnosti, by bolo skôr stratou než ziskom. Mesto 
už nevlastní napr. Dom kultúry (architekti J. Chrobák 
a K. Tisončík, 1961-1981) ani všetky tri pôvodné kiná. 
Tieto zariadenia v rukách nových majiteľov chátrajú. 

Po tom, čo o.z. zalamfiteáter nezískalo od vedenia 
mesta dôveru v zámere revitalizovať a prevádzkovať ban- 
skobystrický amfiteáter, dokázalo aspoň vyburcovať mesto 
k vyhláseniu verejnej obchodnej súťaže s cieľom nájsť ná- 
jomcu a nového prevádzkovateľa kultúrneho stánku pod 
holým nebom. Do tejto súťaže sa prihlásil len jeden sub- 
jekt (Kolotoče s.r.o.), ktorý podmienky súťaže splnil. Mo- 
mentálne sa pracuje na obojstranne vyhovujúcej zmluve 
o prenájme amfiteátra. 

Amfiteáter a Slovenka 

Banskobystrický amfiteáter započal svoju činnosť okolo roku 
1955 a s menšími prestávkami fungoval vyše 50 rokov. Jeho 
pôvodná kapacita bola vdáka geomorfológii vrchu Graniar 
približne 20 000 návštevníkov, tá však po výstavbe rýchlost- 
ného obchvatu mesta klesla na cca. 5000 ľudí. Rozmer pre- 
mietacej plochy, gigantických 30x1 5m však ostal pôvodný, 
dimenzovaný pre kapacitu dvadsaťtisíc divákov. Súčasná 
dopravná tepna nadnárodného významu R1 je severozápad- 
ným susedom amfiteátra. Jej akustický smog eliminovala 
betónová protihluková stena. 

Na protiľahlej juhovýchodnej strane amfiteáter susedí 
cez ulicu s areálom Slovenka, textilným závodom fungujú- 
cim od roku 1 951 . Už predtým slúžilo toto územie na výrobu 
vlny a súkna, no s príchodom veľkého štátneho podniku sa 
celý areál výrazne zmenil. Pôvodne výhradne výrobná štvrť 
s menšími objektami súkromnej výroby bola doplnená o vy- 
bavenosť pre zamestnancov a nové výrobné haly, z ktorých 
sa zachovali posledné tri troj— , resp. štvorpodlažné skelety. 
Tieto sú jednými z posledných reprezentantov priemysel- 
ných stavieb baťovského modulu u nás (arch. Miroslav Dro- 
fa). Nie sú pamiatkovo chránené. Areál je v priamej nadväz- 
nosti na Mestký park, Ekonomickú fakultu UMB a Pamiatko- 
vú rezerváciu Banská Bystrica. 

Toto historicky, spoločensky i urbanisticky dôležité úze- 
mie s rozlohou 4,5 ha je v súčasnosti "vyčistené" a pripra- 
vené pre investičný zámer levickej spoločnosti Dituriaa.s. 
na čele s Husnirizom Kukulim - polyfunkčné obchodné cen- 
trum s obchodnou plochou 13900m2, ktoré Komisia pre 
územný rozvoj mesta s Útvarom hlavného architekta mesta 
odsúhlasili v januári 2013. 

Do týchto podmienok zakomponovalo občianske zdru- 
ženie zalamfiteáter svoju poslednú aktivitu - spoluprácu 
s Ústavom architektúry občianskych budov Fakulty architek- 
túry STU v Bratislave a formuláciu architektonicko— urbanis- 





tického zadania Amfiteáter a Slovenka pre ateliérovú tvorbu 
druhého a piateho ročníka v letnom semestri 2014. 

Zadanie pre študentov FA STU 

Cieľom zadania semestrálnych ateliérových prác pre študen- 
tov FA STU v Bratislave je upozorniť banskobystrickú verej- 
nosť, vedenie mesta ale i investorov na vysokú kvalitu lokalít 
amfiteátra a Slovenky -na ich významný, neopakovateľný 
a nenahraditeľný potenciál v mestotvornom procese - a ná- 
sledne vyvolať dialóg o tejto téme medzi odbornou i laickou 
verejnosťou, tretím sektorom, orgánmi samosprávy, akade- 
mickým prostredím a investormi. Poloha území Slovenky 
a amfiteátra v Centrálnej mestskej zóne, v susedstve Mest- 
skej pamiatkovej rezervácie Banská Bystrica, a prítomnosť 
ostatných historických, sociologických, prírodných (riečka 
Bystrica), topografických a technických aspektov dáva tomu- 
to územiu punč unikátnosti a nenahraditeľnosti. Jej neopti- 
málne dopravné riešenie, zastavanie a reurbanizovanie resp. 
využitie nevhodným spôsobom môže spôsobiť ťažko riešiteľ- 
nú alebo neriešiteľnú situáciu v časovom horizonte niekoľ- 



kých desaťročí a môže na seba nabaľovať ďalšie urbanistické 
problémy, ktoré rozvoju mesta neprospejú ani v dlhšom 
časovom období. Veríme, že odpoveď nezainteresovanej 
akademickej pôdy na komplikovanú, ale nesmierne zaujíma- 
vú otázku územia amfiteátra, Slovenky, prípadne Strieborné- 
ho námestia, môže priniesť mestu Banská Bystrica svieži 
vietor do plachiet územného rozvoja. 

Týždeň urbanizmu pre študentov i verejnosť 

V dňoch 24. - 28. februára 2014 pripravilo o.z. zalamfiteá- 
ter študentský ideový workshop v Banskej Bytrici pre 15 
študentov FA STU. Cieľom workshopu bolo sprostredkovať 
odborný a zrelý urbanistický a architektonický názor na 
danú lokalitu na základe terénneho výskumu a účasti 
osobností architektonického života v meste a vytvorenie 
jednotnej urbanistickej koncepcie pre následnú architekto- 
nickú prácu počas semestra. Zároveň bolo zámerom vyvo- 
lať diskusiu s verejnosťou a sfomulovať výzvu k spolupráci 
verejnosti, orgánov štátnej správy, investorov a občian- 
skych iniciatív. 

Počas celého týždňa bol pre študentov a študentky pri- 
pravený intenzívny program, ktorý otvorila v pondelok pred- 
náška venovaná riešenému územiu, jeho histórii a priblíže- 
niu aktivít občianskej iniciatívy. 

Na druhý deň doobeda sa konala prechádzka mestom 
(urbanwalk) s odborným výkladom Štefana Moravčíka a To- 
máša Sobotu, praktizujúcich banskobystrických architektov. 
V ten istý deň pokračovala sonda do histórie a štruktúry mes- 
ta na večerných prednáškach historičky architektúry Kláry 
Kubičkovej, dopravného inžiniera Jozefa Strečoka a Andrei 
Štulajterovej z Občianskej Cykloiniciatívy Banská Bystrica. 

V stredu predstavil Tomáš Hanáček v Banskej Bystrici 
úspešný príklad systematickej spolupráce verejnosti, akade- 
mickej pôdy, lokálnych odborníkov a vedenia mesta, iniciatí- 
vu TRENČÍN si TY. 

Vo štvrtok sa v Záhrade Beniczky - centre nezávislej 
kultúry, kde sa celé podujatie konalo - predstavil a prácu 
študentov ocenil aj Stanislav Lánik, majiteľ spoločnosti 
Kolotoče s.r.o., budúci nájomca amfiteátra. Počas celého 
dňa okrem architektov Moravčíka a Sobotu konzultovala aj 
návšteva z FA STU - Števo Polakovič, Danica Končeková 
a Alexander Schleicher. 

Nahustený celotýždňový program vyvrcholil v piatok po- 
obede v Stredoslovenskej galérii (SSG) vernisážou a prezen- 
táciou študentských ideí, skíc a nápadov a práce Jakuba 
Havlíka, študenta VŠVU, ktorý sa workshopu zúčastnil exter- 
ne z indického Ahmedabádu. Interaktívna výstava skončila 
v SSG 16. marca. Verejnosť tak mohla pripomienkovať 
a ovplyvniť kurz, ktorým sa budú mladí architekti a architekt- 
ky uberať v práci v najbližších mesiacoch. 

Spolupráca občianskeho zruženia zalarchitektúru 
s Fakultou architektúry STU nekončia v Banskej Bystrici sa 
už tešia na jún 2014, keď budú prezentované hotové atelié- 
rové projekty s tematikou Amfiteáter a Slovenka. 

MARTIN FABIAN 
TOMÁŠ RUŽIAK 

Pri organizácii podujatia TÝŽDEŇ URBANIZMU - ZA! AMFITEÁTER 

za podporu ďakujeme predovšetkým: 

Ing. arch Štefan Moravčík a Ing.arch. Tomáš Sobota 

PhDr. Klára Kubičková, PhD., historička architektúry 

Ing. Jozef Strečok, dopravný inžinier 

Andrea Štulajterová, Občianska Cykloiniciatíva Banská Bystrica 

Ing. arch. Tomáš Hanáček, Ústav urbanizmu FA STU, projekt 

„Trenčín si ty!" 

Ing. arch. Štefan Polakovič, vedúci Ústavu architektúry občian- 
skych budov FA STU 

Ing. arch. Zuzana Čerešňová, PhD. FA STU Bratislava 
Ing. arch. Danica Končeková, PhD., FA STU Bratislava 
Ing. arch. Alexander Schleicher, PhD., FA STU Bratislava 
Ing. arch. Jozef Veselovský 

Podujatie finančne podporil Národný projekt KomPrax organizova- 
ný IUVENTOU z Eúropskeho sociálneho fondu v rámci Operačného 
programu Vzdelávanie a spoločnosťou Evonik Fermas s.r.o. 
Partnermi podujatia boli Záhrada -centrum nezávislej kultúry 
Banská Bystrica a Stredoslovenská Galéria Banská Bystrica. 




kino za! amfiteátrom 




Jakub Havlík (KAT VŠVU Bratislava, CEPT Ahmedabád, India) - Kino za amfiteátrom 



Výstava Cechu architektov 

Budova novej univerzitnej knižnice Katolíckej univerzity 
v Ružomberku sa stala miestom výstavy ružomberských 
architektov. Cech architektov je regionálne združenie Spolku 
architektov Slovenska založené v roku 2009. Názov si vybra- 
li ako odkaz na voľakedajšiu tradíciu cechov, ktoré si strážili 
kvalitu svojho remesla a medzi členmi fungoval princíp 
vzájomnej súdržnosti a solidarity. Základom bolo tiež pre- 
svedčenie, že schopnosť vystupovať v dôležitých otázkach 
spoločne sa nevylučuje s konkurencieschopnosťou. Je to 
významný impulz aj pre ostatných architektov. 

Samotná výstava predstavuje 33 panelov, graficky 
veľmi dobre upravených, každý venovaný jednému autorovi 
alebo autorskému kolektívu. Nachádzame tu mnohé známe 
a ocenené diela aj známe mená, no aj mnohých mladých. 




P. Abonyi, M. Bišťan, manželia Gočovci, R. Weidlich, S. Šutvaj, J. Hyravý 
a diela ocenené v rôznych súťažiach, ako napr. kostol v Lomnej, Hotel pod 
Rozsutcom, či administratívna budova v Spišskej Tepličke, sú tu rodinné 
domy veľmi dobrej kvality, kostoly, administratívne budovy, bytové domy, 
obchodné, športové aj dopravné stavby. Prekvapuje aj neprekvapuje, že tu 
nie sú všetci ružomberskí architekti. Komercia nie je mierkou úspešnosti 
a kvality, pravidlá profesnej etiky nie sú schopní rešpektovať všetci. Pre- 
zentovať svoje dielo na verejnej výstave je dnes nielen vecou odvahy ale 
aj čistého svedomia. 

Vernisáž pred skutočne početnými návštevníkmi za prítomnosti primá- 
tora mesta Jána Pavlíka a oboch viceprimátorov bola obohatená aj pozoru- 
hodným kultúrnym programom (Peter Machajdík, Rastislav Adamko, 
Zuzana Záh radníková, Miriam Žiarna). 

Ružomberským kolegom je treba poblahoželať k úspešnej výstave 
a zaželať, aby o päť rokov urobili podobnú. 

ŠTEFAN ŠĽACHTA 

DOBRU NOC, 
Fakulta architektúry 




Chodbami sa krok-sun-krokom presúvajú stovky mladých 
ľudí, architektov, nadšencov architektúry. Ukazujú, obzerajú, 
preliezajú pomedzi plagáty zavesené na šnúrach kolíčkami 
na bielizeň. Komentujú, diskutujú. Porovnávajú. Fakulta 
architektúry sa takto dva razy v roku otvára pre verejnosť, 
vychvaľuje sa a ukazuje sa v žiare reflektorov. Počas Noci 
architektúry vyzerá, vyparádená a nasvietená, príťažlivo. 
Žije. Aký rozdiel oproti všedným dňom! 

Noc architektúry i tento rok predviedla to najlepšie, 
čo sa z prác študentov dalo ukázať. Výsledky ateliérov 
všetkých ročníkov viseli na stenách a stáli na stoloch ticho 
komentujúc uplynulý semester. Je otázne, nakoľko slabý 
hlások vizualizácií bombastických projektov oslovil tú 
naozajstnú nearchitektonickú spoločnosť, ktorá sa dala 
zlákať na fakultu slovami obohranými - otvorenie sa verej- 
nosti. Návštevníci mimo množiny architektov a dizajnérov 
len slepo blúdili pomedzi stovky farebných obrázkov bez 
popisov zadaní, komentáru či len krátkeho výpočtu pre 
a proti. Podstata, prierez výsledkov štúdia za ostatný se- 
mester, zostala ale zachovaná. Februárová Noc sa totiž po 
viacerých tematických ročníkoch vrátila k základnej myš- 
lienke: prezentovať a inšpirovať. Back to basics, znel jej 
oficiálny podtitul. Pokým sprievodný program a party 
v škole zvládajú každý semester organizátori lepšie a lep- 
šie, to basic - teda základná myšlienka prezentácie prác 
- ostáva bez nápadu a zlepšení rovnaká, pre ľudí mimo 
školy len ťažko uchopiteľná. 

Medzi stovkami spolužiakov a architektov, ktorí sa 
v škole zhromaždili, sŕkali pivo i viacerí nearchitekti. Na 
Noc architektúry prišli s reálnym záujmom prezrieť si práce 
a školu. Väčšina z nich sa však v tonách vizuálnych infor- 
mácií na stovkách plagátov bez vysvetlenia len strácala 
a obsadila skôr miesta na prístupnejších diskusiách a pre- 
zentáciách. Študentským projektom náleží na tomto podu- 
jatí malá pozornosť, no veľká plocha. Asi je to tak v poriad- 
ku, no rozsah sa môže zdať unavujúci tým, pre ktorých sa 
otvárame, či týmto spôsobom skôr len pomaly odzipsová- 
vame. Snáď len prezentácia diel študentov pre súťaž v Dur- 
bane, práce dizajnérov a možno ešte nápady pre Starú 
tržnicu predstavovali viditeľne ucelené a pripravené expo- 
zície s hlavou a pätou. 

Deficit slov a vysvetlení na Noci architektúry vyva- 
žovala preplnená stosedemnástka. Miestnosť na prvom 
poschodí praskala vo švíkoch, mnoho ľudí si miesto 
obchôdzky projektov vybralo radšej sprievodný program. 
A bolo sa načo pozerať. 

Premiérovo sa na Noci architektúry objavilo slovenské 
vydanie videomagazínu Mies.sk. Vďaka Adamovi Gajdošo- 
vi rozšíril projekt svoje pôsobenie po Viedni a Manchestri, 
kde ho natáčali študenti architektúry, aj do Bratislavy. 
Ako prví hostia sa v ňom objavili toito architekti, Peter 
Szalay a bratislavskí nebojácni Erasmus študenti so svoji- 
mi skúsenosťami. Úspech zožali tradične aj 15-minútovky, 
formát zložený z krátkych prezentácií, tento raz v zastúpení: 
Mobilné záhrady Sasinkova, iniciatíva Pre Starú tržnicu, 
Galéria Horský park a kunsthalle Žilina. Predstavila sa 
i TU Viedeň v zastúpení Dany Markovej. To už sa ale v aule 
začínal skvelo urobený dokument o jesennom projekte 
exteriérového pavilónu 1x1, ktorý natočil študent Fakulty 
architektúry Igor Machata. 

Potlesk na konci premietania uvítal hneď aj ďalších 
prominentných hostí: Skočeka, Skočeka a Skočeka. 
Dedo, otec a syn, architekti troch generácií prijali po- 
zvanie na Noc architektúry a diskusia s nimi bola zla- 
tým klincom programu. Trojčlennú zostavu vyspovedala 
v aule za účasti desiatok prítomných Katka Boháčová. 
Architekti prezradili mnohé zo školského, profesného 
i osobného života. Najväčšiu pozornosť venovali štu- 



denti najmä príbehom starého pána Skočeka o fungova- 
ní fakulty pred viac ako polstoročím a jeho poznámke 
o tom, že pedagógovia často zabúdajú, že na konzultá- 
ciách pred nimi sedia dospelí ľudia s názorom a takýto 
rozhovor by mal byť skôr kolegiálny. Študentom tiež 
odkázal vážiť si slobodu vo svojej tvorbe. Diskutovalo 
sa, oddychovalo a stretávalo. Ale aj spomínalo. Ako 



ukázal i rozhovor so Skočekovcami, Fakulta architektú- 
ry v Bratislave je škola s dlhou históriou, má sa čím 
pýšiť. Hľadieť dopredu k zmenám jej však náleží rovna- 
ko, ak nie viac. 

LÍVIA GAŽOVÁ 
Foto: Martin Švéda 

URBO KUNE VIEDEŇ 

Transkripcia Neviditeľných miest 



URBO KUNE - hlavné mesto Spojených štátov európskych, 
kultúrne centrum Európy - je medzinárodný projekt , ktorý pred- 
stavuje pohľad na architektúru a urbanizmus súčasného mesta 
cez prizmu architektúry, dizajnu, hudby a ďalších médií. Na tom- 
to celostnom multimediálnom pohľade sa sa podieľajú umelci, 
dizajnéri, architekti a teoretici z Rakúska, Slovenska, Čiech a po- 
stupne i ďalších krajín Európy. Organizátormi sú Fórum experi- 
mentelle Architektúr Wien a Klangforum Wien. 

Po zaznení manifestu vo viacerých jazykoch otvoril Jan Tábor, 
autor projektu, druhú časť projektu URBO KUNE, ktorá sa konala 
9. apríla 2014 vo Viedni. Medzi ďalšími autormi zo zahraničia 
a zo 1 Slovenska (Peter Hájek, Mats Gustafsson, Felix Krebs, Mar- 
tin Zaiček...) som prezentovala svoj projekt Neviditeľné mestá. 
Jeho prvou časťou je mapový záznam - transkripcia slávneho 
diela Itala Calvina Neviditeľné mestá do mapy. Nadväzujúca druhá 
časť je transkripcia mapy do hudobnej notácie. 

Analýza textu ako predpoklad metódy 

Calvinov text je mapou, ktorú zatiaľ nevieme čítať. Je labyrintom, 
jeho štruktúra je neusporiadaná. Určitý variabilný poriadok dodá- 
va schéma s možnosťou nového preusporiadania- delenie na 
oddiely s pohyblivou štruktúrou usporiadania jednotlivých textov, 
ktorá je vedená autorovou permutačnou schémou. Zatriedenie 
miest pod názvy, odkaz na utopické projekty, medzi nimi Bacono- 
va Nová Atlantída (v Calvinom texte) s ospevovaným Šalamúno- 
vým domom - encyklopedickým múzeom, nás odkazuje na rene- 
sančnú encyklopédiu, pomocou ktorej môže definovať prvky 
mapy. Encyklopédia je kľúčom pre orientáciu v Calvinovej mape. 
Ak by to tak bolo, Calvino by v príbehoch zadefinovával a pomo- 
cou zadefinovaného by nás viedol k poznaniu - čo je vlastne 
podstatou renesančnej encyklopédie. Čo je mimo encyklopédiu 
sú vzťahy, ktoré Calvino rieši pomocou ním vytvorenej kombina- 
torickej schémy. Je však možné, že si zobral za podklad schému 
súčasnej „hypertextovej", alebo rizomálnej encyklopédie, potom 
by tieto vzťahy boli jej súčasťou. 

Deleuze s Guattarim spája rhizom (1) s mapou, pričom 
mapa je opakom odtlačku, je experimentovaním ovplyvňujúcim 
realitu. Mapa nereprodukuje nevedomie do seba uzavreté, ale 
ho konštruuje. Sama je časťou rhizomu, je rozložiteľná, schopná 
neustálych modifikácii, vytvorená indivíduom, skupinou, či spo- 
ločenským zoskupením. Môže byť umeleckým dielom, politická, 
alebo aj meditačná. . . Je rhizomálna, preto umožňuje niekoľko- 
násobné vstupy. 



Mentálna mapa 

Kevin Lynch vypracoval metódu s hodnotiacim kritériom nazva- 
ným „imageability" mesta, pomocou štúdia mentálneho obrazu 
mesta. Je to posudzovanie z hľadiska image mesta. Image vytvá- 
rajú prvky, ktoré sú vnímané ľuďmi. Pre Lynchovu prácu sú naj- 
dôležitejšie všeobecné obrazy, t. j. zovšeobecnené predstavy, 
zapamätateľné prvky - vytvárajúce mentálny obraz mesta. Takéto 
prvky sú podstatné aj pre charakteristiky miest v „Calvinovych 
Neviditeľných mestách". Pomocou nich si môžeme živo predsta- 
viť popisované miesta. Sú opornými bodmi orientácie v texte, 
rovnako ako orientácie v reálnom meste. Lynch tieto prvky delí 
do kategórií: cesty, okraje, uzly, oblasti a významné prvky, ktoré 
fungujú vo vzťahu s ostatnými a v náväznosti na sled udalostí, 
ktoré sa odohrali. 

Pomocou štúdie mentálneho obrazu sa prvky mesta dajú 
rozoznávať a komponovať do spojitých konfigurácií, ktoré sa 
dajú graficky zaznačiť. (2) Ideálne mesto by malo ideálny men- 
tálny obraz. Pokus vytvoriť také mestá je zaznamenaný v projek- 
toch utopických miest. 

Mojou ambíciou nebolo vytvoriť ideálny mentálny obraz 
„Calvinových miest", iba ho zaznamenať. Výsledkom je tran- 
skripcia do podoby rhizomatického textu, ktorý má formu ma- 
py. Text použitý na tvorbu mapy je doslovným Calvinovým 
textom popisu miest. Používam font Petra Biľaka- Fedra, kto- 
rého rezy, spolu s odstupňovanou veľkosťou a hexachromatic- 
kou farebnosťou, aplikujem na diagramatické členenie textu, 
vychádzajúce z princípu štruktúrovania vizibility miest do pia- 
tich bodov, popisovaného Kevinom Lynchom v The Image of 
the City. Rovnakým princípom štrukturujem Calvinov text, 




ktorý aplikujem pomocou Permutačnej schémy do odpoveda- 
júcich vizibilných prvkov nájdených na mape Benátok - tým 
text topograficky umiestňujem. Takto vzniká mapa, ktorá sa 
stáva východiskom ďalšej transkripcie, ktorou chcem obsiah- 
nuť priestor. Vzniká hudba, ktorej podkladom je notácia mapy. 
Takáto notácia je potom „spriestornená" zvukovou interpretá- 
ciou Dušana Kozáka. 

Notácia vychádzajúca z mapy 

K skúmaniu vyberám jeden grid mapy. Alfanumerický kód sa 
stáva kódom notácie. Typografický obraz rozkladám do vrstiev 
na jednotlivé písmená. Používam základné fonetické princípy 
a delím hlásky na samohlásky a spoluhlásky, pričom hlásky „I" 
a „r" priraďujem k samohláskam, pretože ak stoja medzi ďalšími 
spoluhláskami (príklad - krt), preberajú funkciu samohlások. 
Fonetické princípy hlások sú v rôznych jazykoch a ich dialektoch 
rôzne. Preto hľadám spoločný základ európskeho jazyka, ktorý 
bude čitateľný. Je ním 25 písmen abecedy bez diakritiky a bez 
spojených hlások vyvárajúcich ďalšie alternatívy ako je ch, dz, 
ia... Vyslovovanie hlások je v rôznych jazykoch tiež rozličné. 
Tento problém riešim unifikáciou - nachádzam spoločný jazyk 
- tón. Tón je v prezentovanej fáze projektu tvorený ľudským 
hlasom. Jednotlivé hlásky naspieval osemčlenný zbor pod vede- 
ním Stanislava Gricha. Rovnako je členený kód pozostávajúci 
z 8 písmen s funkciou samohlások tvoriacich zvuk v oktáve tvo- 
riaci charakterový zvuk. Spoluhlásky a ďalšie písmená (16 pol- 
tónov) tvoria šum - priestor, kde je umiestnený zvuk. Zostávajú- 
ce písmeno X je reprezentáciou totálneho ruchu. Interpretácia 
takejto notácie je založená na princípe flašinetu. Jej čítanie je 
čítaním „po riadkoch" z hora nadol, pričom štvorec mapy fungu- 
je na princípe rozloženého valca flašinetu. Hrebeňom - hracou 
časťou flašinetu je stupnica 24 naspievaných hlasov členených 
po 8 tónoch a zvyšných poltónoch + jeden absolútny ruch. Zvuk 
je vytváraný voľbou štvorca gridu mapy. Rýchlosť prehratia jed- 
notlivých „štvorcov" je ovplyvnená rýchlosťou „točenia kľuky", 
obdobne ako pri flašinete. Princíp hrebeňa flašinetu nahradí 
snímač kódov. 

Digitalizáciou vzniká nástroj, pomocou ktorého množstvo 
kombinácií (permutácií) v notácii mapy dávajú charakter zvuku. 
Vďaka digitalizácii vzniká systém, ktorým môže byť zhudobnená 
akákoľvek textovo-mapová partitúra. 

ANDREA GOGOVÁ 

(1) Rhizom je rozbitím lineárneho, cyklického, je mnohé. 

G i I les Deleuze & Félix Guattari, Les Éditions de Minuit, 1980, 
Herrmann & synove, Praha 2010 

(2) Lynch, Kevin. Obraz mesta - The Image of the City, in: Image 
prostredí, BOVA POLYGÓN, Praha 2004 

LEGENDÁRNY 
HANS HOLLEIN 
zanechal svetu 
významné dielo 

Len nedávno som písal spomienky na našich priate- 
ľov architektov, ktorý nás opustili do večnosti a je 
tu ďalšia morová rana. Svet stratil osobnosť, ktorá 
sa preslávila svojou tézou „všetko je architektúra". 
Už 30. marca, v deň svojich osemdesiatych narode- 
nín, sa nemohol zúčastniť na oslavách jubilea pre 
zápal' pľúc. A teraz prišla správa, že 24. 4. 2014 
umrel Hansi Hollein, geniálny architekt a svojrázna 
osobnosť so žltou kravatou a ružovým svetrom. 

Hollein sa narodil vo Viedni. Patril k legendárnej skupine 
absolventovviedenskej akadémie, školy profesora 
Holzmeistra „Sechs von Schillerplatz", ktorá sa významne 
pričinila o vyvedenie rakúskej architektúry z povojnovej 
krízy. 

Hansi po skončení školy pracoval tri roky vo Švédsku. 
Potom dva roky na 1. 1. T. a v Berkley v USA. Praxoval 
v rôznych ateliéroch v Rakúsku. Popri tom rozvíjal svoje 
utopické projekty, ktoré prezentoval na prednáškach a vý- 
stave so sochárom Walterom Pichlerom. Dostal pozvanie 
na rok prednášať v St. Louis na Washingtonskej univerzite. 
Po návrate do Viedne si založil ateliér a v roku 1965 reali- 
zoval legendárny obchod so sviečkami „Reti" na Graben. 
Tento mu priniesol prvé svetové uznanie v roku 1966, 
Reynoldsovu cenu od AIA. Obchodík obletel celý svet. 
Nebohý Peter Vad'ura zo SIALu priniesol už vtedy v Archi- 
tektúre ČSR dôkladnú analýzu projektu. V tých rokoch sa 
začali otvárať hranice, takže v roku 1966 som uvidel tento 
čarovný obchodík na vlastné oči. Po úspechoch Reti prišli 
ďalšie butiky. Pokračovali múzeá, inštalácie výstav, Bienále 
v Benátkach. 

Hollein bol redaktorom legendárneho časopisu BAU. 
Od roku 1967 bol profesorom na Akadémii výtvarných 
umení v Duseldorfe. Pôsobil aj na iných svetových 
školách ako hosťujúci profesor. Od roku 1975 viedol 
na Hochschule fur angewandte Kunst majstrovský 
ateliér. 




Legendárny obchod so sviečkami Retti vo Viedni (1965) 

Múzeum Abteiberg Monchengladbach (1972 - 1982) 

Hollein vstúpil na architektonickú scénu v časoch, keď 
sa formovala „tretia generácia" kritizujúca ešte vtedy vlád- 
nuci internacionálny štýl. Osobne sa už vtedy zúčastňoval 
stretnutí slávneho „Team 10". Jeho téza „Všetko je archi- 
tektúra" povyšuje architektúru na matku umenia, ktorá ob- 
sahuje urbanizmus, krajinu, múzeá, administratívu, galérie, 
obytné domy, obchody, interiéry, design i voľné umenie. 
Všetko okolo nás je predmetom záujmu architekta. Postup- 



Media Line - orientačný systém v olympijskej dedine v Mníchove (1972) 



ný odklon od high-tech ideálov strojovej estetiky a návrat 
ku kultúrno-historickému prostrediu postupne viedol 
Holleina k postmodernému prúdu. Pritzkerovu cenu 
za architektúru dostal v roku 1985. Bol exportnou 
značkou Rakúska. 

JÁN M. BAHNA 

Foto: A+U Publishing 





VÍNO A ARCHITEKTÚRA 
v strednej Európe 

design factory 
23.4.-18.5.2014 



Po úspechu výstavy v Galérii Jaroslava Fragnera v Prahe 
a jej reinštalácii v Múzeu architektúry vo Wroclavi zakot- 
vila výstava „Víno a architektúra v strednej Európe" v Brati- 
slave v design factory. V Prahe bola vernisáž spojená aj 
s medzinárodným sympóziom o vztähoch a kultivovaní 
architektúry vinárstiev. Aj v Bratislave sa vernisáž začala 
krátkymi prednáškami. Hlavný kurátor Dan Merta predsta- 
vil situáciu vo svete. Architekt 0. Gerner z Viedne predsta- 
vil významné realizácie ich ateliéru v Rakúsku. Autor tohto 
článku prezentoval situáciu vo vinárstvach na Slovensku. 

Naša účasť patrí medzi významnejšiu časť 38— člennej 
kolekcie vinárstiev. Začína to Karpatskou perlou, ktorá po- 
stupnou prestavbou a rekonštrukciou bývalých objektov 
Nupod vytvorila dôstojný areál zážitkového vinárstva. Ďalší 
stupeň vo výstavbe vinárstiev prinieslo Elesko s inovatívny- 
mi technológiami, súčasnou architektúrou komponovanou 
v krajine a komplexnou kultúrno-spoločenskou a gastrono- 




Hlavný kurátor výstavy Dan Merta (vpravo) a Ladislav Šebo 
z Karpatskej Perly 



mickou ponukou. Terra Parná obnovila tradície Hečkovho 
„Červeného vína" v Suchej nad Parnou. Vinárstvo Sanvin pri 
Veľkom Mederi vyrástlo na podunajskej nížine podľa projek- 
tu renomovaných rakúskych architektov „Proppeller Z". 

Súčasťou vernisáže je vždy degustácia vzoriek. Každý 
z našich zástupcov prezentoval aj svoje ocenené vína. 
V Karpatskej perle sme sa nemohli dopiť neskutočne dob- 
rého Mullera. Sanvin ponúkal Rýnsky rizling čerstvo oven- 
čený veľkou zlatou medailou z Rochesteru a salónnu Fran- 
kovku. Sérii Elesko kraľoval lahodný Pinot Gris s Dunajom 
a Terra Parná tromfovala okrem iných bielym Portugalom. 

Putovnú výstavu pripravila pražská Galéria Jaroslava 
Fragnera. Na príkladoch vinárstiev, ktoré sa aktívne podie- 
ľali na príprave, predstavila situáciu v architektúre vinár- 
stiev v krajinách nášho európskeho regiónu. Koncom de- 
väťdesiatych rokov sa zmena koncepcie v pestovaní, výro- 
be a marketingu vína dotkli aj vinorodých krajín strednej 
Európy. Hranica prezentovaného regiónu sa zhruba zhodu- 
je s bývalou rakúsko-uhorskou monarchiou. Jadro vinár- 
stiev a výstavy tvorí Rakúsko. Na južnej hranici leží Slovin- 
sko a Južné Tirolsko. Na východe je to Maďarsko. Na zá- 
pade sme do regiónu pribrali ešte Sasko. Samozrejme, že 
sú tu predstavené aj výbery z Moravy a Slovenska. 

Najreprezentatívnejší výber z 38 účastníkov poskytli 
rakúski partneri. Tu od deväťdesiatych rokov prebiehal vo 
vinárstvach stavebný boom. Kvalitnou architektúrou sú za- 
stúpené Slovinsko a Južné Tirolsko. Aj v Maďarsku vzniklo 
v poslednom desaťročí viacero významných vinárstiev. Veľa 
zahraničných investorov tu investuje. Sasko je zastúpené 
regiónom z Polabia. Morava ako reprezentant Českej repub- 
liky prezentuje štyri vinárstva. Na Slovensku vznikli v po- 
sledných rokoch viaceré významné vinárstva, ktoré sú do- 
kladom kultivovania domácich vinárov aj záujmu zahranič- 




ných investorov o náš terroir. Na výstave nás reprezentujú 
vinárstva ocenené Cenou Spolku architektov Slovenska za 
architektúru a corporate design. Súčasne môžeme konštato- 
vať aj zvyšovanie úrovne etikiet i kultúry designu fliaš na 
Slovensku, ktoré sa hodnotia v rámci súťaže „Superbum". 

Výstava je koncipovaná ako putovná. Aj v Bratislave 
bola inštalovaná podobným princípom ako v Prahe, so 
zavesenými fľašami. Po Prahe nasledovala Wroclav a Bra- 
tislava. Trasa pokračuje do Budapešti, Neusiedlu a Mera- 
ná, a možno ešte do Mariboru. K výstave vyšiel 200-stra- 




Vinárstvo Dubovský Grančič, Svätý Jur 




Vinárstvo Sanvin v Okoči od rakúskeho architektonického štúdia 
PropellerZ. 



nový anglicko-nemecký katalóg s českou vložkou. Autor 
tohto príspevku bol spolupracovníkom galérie a odborným 
poradcom a napísal jeden z úvodných článkov. 

Slovensko sa teraz chce sústrediť na dôstojnú prezen- 
táciu našich vinárstiev i vín v Budapešti i Neusiedli, preto- 
že napriek zvyšujúcej sa kvalite je naše víno a architektúra 
ešte málo známa za hranicami. 

JÁN M. BAHNA 

Foto: autor 




Scheiblhofer, Rakúsko 

MONGOLSKO 



Jedna z posledných krajín, ktorej skúmanie je dobrodružstvom 



Po expedícii v Tibete, v púšti Atacama v Južnej Amerike, v Centrálnej Sahare - Tassílii 
a Hogare, neobišla som ani mongolskú púšť Gobi. Obdivujem panenské rozľahlé a mnoho- 
tvárne púštne plochy, na ktorých slnko je výtvarníkom a pomocou tieňov mračien zvýraz- 
ňuje bizarné tvary púšte, jej farebnosť. 

Púšte 

Každá púšť má svoje špecifiká. Neopakovateľnú krásu južnej časti Tibetskej náhornej 
plošiny v priemernej výške 4600 m n. m. ohraničuje z južnej strany hranica zasnežených 
sedem-osem tisícoviek himalájskych štítov. Púšť Atacama s bielymi plochami vyschnu- 
tých soľných jazier so šesťtisícovými vulkánmi na horizonte je druhou najvyššou svetovou 
náhornou plošinou vo výške 4200 m n. m. Centrálna Sahara - Hoggar sú mimoriadne 
bizarné hory vulkanického pôvodu, akoby mesačná krajina v priemernej výške 1600 m n. m. 
Vystúpila som i na najvyšší vrchol Tahat vysoký 2997 m. Tassília je pieskovcová náhorná 
plošina rozbrázdená kaňonmi a úžasnými maľbami pravekého človeka, fantastický svet 
skalných veží. Púšte sú bez akejkoľvek vizuálnej prekážky spôsobenej ľudskou civilizáciou. 
To je jeden z hlavných dôvodov, prečo tu skutočne nájdem duševný oddych - nemusím 
uvažovať z pozície architekta prečo a kde sa stala chyba. 

V okrajových častiach púští sa nachádzajú obydlia domorodcov, prevažne jednopod- 
lažné stavby tvarom nerušiace krajinu, vytvorené z domácich dostupných prírodných mate- 
riálov. V Tibete, kde je nedostatok dreva sú s plochými strechami. Na okraji púšte Atacama 
sú nízke domčeky so šikmými strechami zoskupenými okolo centrálneho dvora. Pri tomto 
nemôžem nespomenúť príchod do hlavného administratívneho mesta Bolívie La Paz 
(1 ,25 milióna obyvateľov). Osadené je v rokline vo výške 3600 m. Prichádzajúc z čílskej 
púšte Atacama z výšky cca 4100 m toto najvyššie položené hlavné mesto na svete je pozo- 
rovateľné z nadhľadu. Na strmých svahoch sú situované prevažne štvorpodlažné obytné 
domy s plochými strechami s fasádou z červenej tehly. Nikde nevyčnieva výšková stavba, 
tieto sú koncentrované len na dne rokliny v centrálnej zóne mesta. Dômyselne je vybudo- 
vaná cestná sieť s úvraťovou železnicou. 

Ale nielen La Paz, ale i ďalšie hlavné mestá Južnej Ameriky využívajú a rešpektujú 
krásu prírody okolitej krajiny, napríklad Quito v Ekvádore, Bogota v Kolumbii, Buenos 
Aires v Argentíne, Cuzco, Rio... Keď som uvidela tieto úžasne urbanisticky a architektonic- 
ky riešené mestá, pocítila som veľké znepokojenie z nášho urbanisticky narušeného hlav- 
ného mesta. Bratislava je pomerne malé mesto, mala predpoklady byť jedným z najkrajších 
miest pre jeho úžasnú polohu pri Dunaji, na upätí Malých Karpát... 

Mongolsko 

Mongolsko, krajina, kde sme zažili nádherné pocity voľnosti, ktorá je absolútne špecifická 
tvárnosťou a bohatstvom prírody, kultúrou ľudí, históriou. Krajina chánov, dinosaurov. 
Krajina, kde ľudia žijú v neuveriteľnej harmónii s málo osídlenou prírodou, na rozlohe 
1 564 116 km 2 s hustotou zaľudnenia 1,9 obyvateľa/km 2 . Mongolsko je republika, má 
21 provincií a samosprávne územie hlavného mesta. Na území žije 2,996 mil. obyvateľov, 
z toho v hlavnom meste Ulánbátar s jeho jurtovým zázemím 1 044 500. Nomádi sa sťahujú 
zo stepí do hlavného mesta, predbežne bývajú v jurtách v okrajových častiach. Krajina má 
výrazne kontinentálne podnebie, užili sme si horúčavy, aj chlad ázijskej stepi a púšte Gobi. 
Dvadsaťdvadňovú desatčlennú expedíciu sme absolvovali spolu s profesormi bádateľmi 
z bratislavskej Univerzity Komenského, z Vysokej školy drevárskej a lesníckej zo Zvolena, 
s otužilými cestovateľmi, nenáročnými na komfort. Cestu zorganizoval RNDr. Ivan Lehotský 
CSc, majster športu v horolezectve. Žil a pracoval v Mongolsku ako geológ niekoľko 
rokov, takže vytýčil zaujímavú trasu - okruh z Ulánbátaru na juhozápad. Cestovná kance- 
lária z Ulánbátaru zabezpečila dve terénne autá s vodičmi, sprievodcu, ktorý bol súčasne 




Bogd Khaan - centrum budhistických učení, múzeí , kláštorov 




Centrálna Sahara Hogar - pohľad z najvyššieho vrcholu Tahat 



kuchárom a dve mongolské dievčatá. Zmenená strava nám nerobila ťažkosti - jahňacie 
mäso, kozí syr, mlieko, kumys. Spávali sme prevažne v stanoch, ale aj v dobre vybavených 
jurtových kempoch. 

Život, kultúra, architektúra a umenie Mongolska sú neoddeliteľné od jeho bohatej 
histórie, na ktorú sú Mongoli právom hrdí. Dnešné územie predstavuje pozostatok pôvod- 
nej Mongolskej ríše, ktorej kmene zjednotil výnimočný vodca Džinginschán v roku 1206. 
V čase najväčšej slávy zaberala rozľahlé územie kontinentálnej Ázie, siahala od východných 
hraníc Nemecka po Kóreu, od Severného ľadového oceánu po Turecko a Perzský záliv. 
Mongoli, kočovní pastieri, stali sa pánmi väčšej časti sveta ako ktorýkoľvek národ pred 
nimi apo nich. 

Temudžin, neskôr nazývaný Džingischán, syn kmeňového náčelníka, dobyvateľ s dra- 
matickým životom plným zvratov, otriasol celým svetom, zmenil politickú mapu Ázie, etnic- 
ký charakter mnohých oblastí. Po jeho smrti v roku 1227 v invázii pokračovali jeho štyria 
synovia a vnuci. Územné výboje vystupňoval jeden z jeho vnukov Chán Batu, ktorý v ro- 
koch 1237-38 rozvrátil ruské kniežatstvá, napadol Poľsko, Uhorsko, Chorvátsko. Európu 
zachránila len smrť veľkého chána Ogedeja v roku 1241. Záverečné rozpätie mongolskej 
expanzie nastalo okolo roku 1400 za vlády Timura (Tamerlána), víťazným postupom do 
Turecka. V jeho hlavnom meste Samarkande sa nachádza historické Timurovo mauzóleum, 
pamiatka UNESCO. 

Víťazstvá Džingischánovej armády spočívali v rýchlosti, v jazdeckom umení, ktoré zís- 
kali na rozľahlých stepiach. Úspechy dosahovali skvelou stratégiou v kombinácii s disciplí- 
nou a statočnosťou. Verili, že ich nebo predurčilo, aby ovládli svet a bez kompromisu to 
dávali na vedomie pápežom aj francúzskym kráľom. „Keby ste nespáchali veľké hriechy, 
Boh by na vás nezoslal trest akým som ja", odkazuje dodnes výrok Džinginschána. 

Mongoli boli šamanisti. Začiatkom 14. storočia sa stali moslimami. Mongolskí panov- 
níci Číny dávali prednosť budhizmu. Na mongolskom cisárskom dvore žili kresťanské prin- 
cezné, to bola nádej kráľov západnej Európy zmeniť Mongolov na kresťanov. Dnešné reli- 
giózne zloženie je budhisti-lámaisti 50%, šamanisti a kresťania 6 %, moslimovia 4 %, 
neveriaci 40 %. 

Architektúra Mongolska 

Architektúru Mongolska reprezentujú kláštory, stanové stavby, jurty. Architektúra ja spätá 
s krajinou a jej ojedinelou históriou. Krajina aj stavby sú zdobené sochami Budhu, Džín- 
gischána a objektami religióznych stúp a vlajok. V novodobej radnici v Ulánbátare 
je ústrednou skulptúrou socha Džingischána. Pri príležitosti 800. výročia zjednotenia bola 
odhalená jeho podobizeň na svahu, nad Ulánbátarom. V pietnej úcte a starostlivosti ucho- 




Život nomádskych Mongolov 

Novopostavené ubytovacie objekty v tvare júrt pri teplých kúpeľných prameňoch 



Surgal džút - 300 horúcich a studených prameňov s posvätnými vlajkami 




Náročná expedícia 

vávajú ruiny starobylého Charchorynu (pamiatka UNESCO), kde v roku 1220 presťahoval 
svoje sídlo Džingischán. Z tradičnej stanovej stavby, jurty, čerpá aj novodobá architektúra, 
napr. pri teplých kúpeľných prameňoch budujú ubytovacie objekty v tvare júrt. V centre 
hlavného mesta sa nachádzajú viacpodlažné polyfunkčné stavby. Nachádza sa tu aj budova 
z modrého skla Ardyn Bank od mongolského architekta G. Betsucha, ktorá je evidovaná 
v zozname tisícky najzaujímavejších stavieb sveta. V menších obytných celkoch sú pre- 
važne jednopodlažné drevené domy aj polyfunkčné so šikmou strechou. Stavebný materiál 
dovážajú, ale majú dostatok uhlia, železnej rudy, medi, cínu, tážia zlato a striebro. Na trase 
sme stretí i zlatokopov. 

Stavby kláštorov majú krutú históriu. V rokoch 1934 - 37 komunistické Rusko nemilo- 
srdne zlikvidovalo budhistickú cirkev. Skoro všetky kláštory vypálili a zničili, tisíce mní- 
chov povraždili alebo ich odviezli na Sibír. V roku 1990 bol nastolený demokratický režim 
a začala postupná obnova kláštorov. Okrem iných sme navštívili ojedinelý zachovaný kláš- 
tor Gandan (v preklade „Dokonalý") 100 km od Ulánbátaru. Neskončil v rozvalinách, bol 
zrušený a uzavretý. Je postavený v klasickom mongolskom štýle z dreva a štuky, strecha 
má pozlátenú krytinu. Farebné tapisérie, vyrezávané maľované drevo a zlaté sochy zdobia 
jeho interiér. Neoddeliteľnou súčasťou je 26 m vysoká socha zlatého Budhu. Sovieti pô- 




Ulanbátar - radnica so sochou Džingischána 



vodnú sochu zničili roztavili. Mongoli prispeli na obnovu svojej ikony - sochy nezávislos- 
ti. Je vyhotovená z medi, má povrch z plátkov zlata a je vyložená s 2000 drahými kameňmi. 
Jej duté vnútro ukrýva 20 ton liečivých rastlín. Kláštor je centrom budhistických učení 
s univerzitou budhistickej filozofie, medicíny, astrológie. 

Hlavné mesto je centrum kultúry. Navštívili sme múzeum mongolských dejín, prírodné 
historické múzeum s obrovskými kostrami dinosaurov. Nezabudniteľné zostane vystúpenie 
Národného speváckeho a tanečného súboru, s tradičnými strunovými hudobnými nástroj- 
mi a s náročnými gymnastickými tanečnými kreáciami. 

Bohatstvo mongolskej prírody 

Dávno predtým, ako si Džingischán so svojimi hordami podmanil veľkú časť sveta, vládli 
svetu úplne odlišní vládcovia. Boli to dinosaury, veľké suchozemské plazy, ktoré pred 250 
až 65 miliónmi rokov dominovali v živočíšnej ríši. Neobišli sme červený kaňon Nemegt 
- jedno z nálezísk fosílií dinosaurov. Mongoli sú hrdí na túto skutočnosť ako aj na svoju 
mnohotvárnu krajinu s púšťou Gobi, širokou stepou s mnohofarebnosťou hornín, skalných 
útesov, s bohatou flórou a faunou. Zaznamenaný je počet druhov vyšších rastlín 2823, 
počet druhov vtákov 387, počet druhov cicavcov 140. Skutočne celou našou trasou vzdu- 
ch bol nasýtený vôňou rastlín - záhony bielych plesnivcov, voňavej jedlej pažítky, kríky 
stepných jahôd... Sysle vyliezali zo zeme, nad hlavami nám lietali supy aj orly. Z vrcholu 
posvätnej hory štvor tisícovky Otchon Tengri (v preklade „Bližšie k nebesám"), na ktorú 
sa nám s Ivou podarilo vystúpiť, boli sme očarené pohľadom na rozľahlú oblasť pohoria, 
množstvom lietajúcich orlov nad našimi hlavami. Bol to dlhý náročný výstup v pohyblivom 
kamennom podloží. Mongolský sprievodca nám nechcel uveriť, vraj sme riskovali život, 
ale som spokojná sama so sebou, že som to zvládla. 

Pasúce sa stáda dobytka, hlavne koni, ostávajú symbolom Mongolska. Ornej pôdy 
je málo, prevažujú trávnaté porasty, na ktorých nomádski Mongoli kočovným spôsobom 
života chovajú vo veľkých stádach dobytok, kone, ovce, kozy, v púštnych oblastiach dvoj- 
hrbé ťavy, na severe jaky. Stretali sme už malé deti na koňoch ako výborných jazdcov. Zažili 
sme konské preteky. Vyvážajú živé zvieratá, živočíšne produkty, vlnu, kožené výrobky, 
potraviny dovážajú. 

Do Mongolska prúdia Číňania, ktorí sa aj na mongolských stepiach dokážu obchodne 
etablovať (náleziská rôznych rúd). Dúfajme, že to nedopadne ako v Tibete a nenarušia 
svojráznosť krajiny ako celku. Mongoli si svoju krajinu určite nezničia. 

EVA ONDRUŠKOVÁ 

Foto: autorka 




Mongolsko reprezentujú kláštory 



FÓRUM ARCHITEKTÚRY 2/2014 19 



DANIEL FISCHER: Obrazy 

Galéria 19, marec - apríl 2014 



Sympatická komorná Galéria 19 na nároží Lazaretskej a Duklianskej ulice v rámci svojho 
ambiciózneho programu pripravila výstavu jedného z najvýznamnejších slovenských ma- 
liarov, profesora Daniela Fischera. Úvodné slovo na vernisáži predniesol Danielov priateľ 
doc. Marián Mudroch. 

Modely vizuálnych metafor 

Úloha, ktorou je pre maliara 
maľovanie, je rovnako hodnotná 
ako pre skladateľa hudba ale- 
bo pre básnika poézia. Nieje 
predmetom, ale stáva sa výzvou 
k tvorbe. (E. Canetti) 

Táto výzva sa vracia k nie- 
čomu, čo sa už nemôže zopako- 
vať a v budúcnosti pravdepo- 
dobne stratíme aj to, čo už má- 
me, čo už sme dosiahli. Náš 
svet sa skladá z „rádu", podľa 
ktorého sme usporiadaní, ktorý 
nám pomáha zistiť to, čo sme 
a čo znamenáme. Napriek tomu, 
že sme vymedzení hranicami 
našej osobnej skúsenosti. 
Aktívna sila rozumu a intuície v nás vytvára pohyb. Nie je to však prite, ale naše rozhod- 
nutie. Existuje v nás predsa niečo ako hrdinstvo mysle, ktoré je podmienkou jedinečnej 
pravdy, ktoré je predsa udalosťou. Všetko sa to odohráva na území našej mysle. Pre logiku 
platí, že zmysel, ktorý je v našom prípade v obrazoch Daniela Fischera, má všetky znaky 
pravdivosti. 

Toto Fischerovo logické myslenie, ktoré sa v obrazoch ukrýva, má zreteľné indície 
transcendentálnych vlastností, naplnených životnou skúsenosťou získanou z vlastnej zve- 
davosti. Myslieť znamená predierať sa k tomu, čo nie je vopred dané, t.j. klásť si otázky. 

Vášeň pre umenie, ktorá je u Fischera zrejmá, nám nedáva niekedy zabudnúť na to, 
čo poznáme a zakrýva nám niečo ako skutočnosť. Možno. 

Pravdepodobne existuje niečo ako matematika bytia a logika zmeny či premeny. Niečo 
ako uznávaný súbor rôznych prístupov a riešení. Platí to aj pre obrazy Daniela Fischera. 

Napríklad využitie fotografie alebo hudby, možno aj samotného zvuku. Tieto emancipo- 
vané verzie rôznych médií sa stávajú súčasnosťou využívania voľnej improvizácie pojmov, 
ktoré premieňajú či vytvárajú nové vizuálne metafory maľby. 

V obrazoch Daniela Fischera vidno pohyb, ktorý zodpovedá jeho túžbe po poznaní, 
objavovaní nových, nevídaných a nepredvídaných zážitkov. Sú to príbehy v otvorenom 




priestore krajiny našej 
mysle, ktoré prežívame pri 
stretnutí s ľuďmi, ktorí v nás 
zanechávajú dotyky svojej 
osobnosti. 

Obrazy Daniela Fischera 
ma privádzajú k otázkam 
o zmysle maľovania, ktoré 
je predsa hlboko osobné. 
Vyžaruje z nich jeho mentál- 
na odolnosť voči svetu, 
ktorá je podmienkou pre 
pravdivosť jeho vyjadrenia. 
Naša existencia medzi zdan- 
livým pohybom a nehyb- 
nosťou nás ale zneisťuje - 
zatiaľ čo bytie je stále, exis- 
tencia je vždy premenlivá. 

Aktívna sila rozumu 
a prítomnosť našej intuície 
sú len objektívnou skutoč- 

• r j y "i£.r;jj ••• nosťou. Existenciou mysle- 

jSL'-- : nia je príkaz, teda naše 

> rozhodnutie uvedomovať 

si sami seba. Emancipo-va- 
. né podoby Fischerovej maľ- 
i ^■pt i by a jej metafor sú 
^Br ^htf/^ v ' ŕ 1 inšpirované fotografiou, 
s hrami s perspektívou 
hí anamorfóz, maľbou trompe 
* ^S?B^BMBŕ^^ ľoeil a tiež intímnymi zážit- 

1 kami, ktoré sa môžu stať 
predmetom vlastnej impro- 
vizácie. A potom môžeme 
hovoriť aj o zmyslovom 
vnímania prežívaní v čase. 
Všetko je to vecou nášho 
rozhodnutia. Záleží len 
na našej snahe vybrať si. Možno sa pritom objavia na malú chvíľu aj obrysy nového 
priestoru. Nikdy sa však nedozvieme, ako a kedy sa to skončí. 

Svet našej každodennej skúsenosti má predsa svoju logiku, ktorej nič neodolá napriek 
tomu, že vidíme aj to, čo nevidíme. 

MARIÁN MUDROCH 

Foto: Ján M. Bahna 





Land-Urbia 2014 

Združenie pre urbanizmus a územné plánovanie na Slo- 
vensku pri Spolku architektov Slovenska usporiadalo po 
tretí krát výstavu Land-Urbia (vrátane experimentálneho, 
nultého ročníka v roku 2012), ktorá bola opäť súčasťou 
súboru výstav v areáli Agrokomplex v Nitre. 

Land-Urbiu 2014 podporil Vyšehradský fond V4 a tým 
sa dostala na medzinárodnú platformu. Záštitu nad touto 
akciou prevzal Výbor NR SR pre pôdohospodárstvo a ži- 
votné prostredie a Združenie miest a obcí Slovenska. Hlav- 
nými partnermi výstavy boli Asociace pro urbanizmus 
a územní plánovaní v ČR, Politechnika krakowska Poľsko, 
Hungarian Urban Knowledge Centre, Madársko. Tridsať 
percent pozvaných hostí bolo zo zahraničia (okrem ČR, 
Poľska a Maďarska to boli hostia z Francúzska, Nemecka, 
Holandska a z Veľkej Británie. Na konferencii sa predstavili 
i domáci špičkoví odborníci z odborných inštitúcií, z aka- 
demickej pôdy, ale i odborníci z praxe (z projekčných ate- 
liérov a zo samosprávy). Hlavným sponzorom akcie bol 
Agrokomplex- Výstavníctvo Nitra, š. p. 

Výstava mala dve časti - odbornú konferenciu, ktorá 
prebiehala formou moderovanej panelovej diskusie a vý- 
stavnú časť, v ktorej sa prezentovali práce domácich a za- 
hraničných autorov, rôzne Ceny (napr. Cena ZUUPS, Cena 
D. Jurkoviča, CEZAAR, Cena za krajinu, Dedina roka, Pa- 
miatka roka a i.), výsledky súťaží, študentské práce, ale 



i tvorba projekčných ateliérov (napr. ateliér GAM, Jančina- 
Architekti, arch. Hejzlárová, arch. Csanda, Ateliér Dobruč- 
ká a i.). Návštevník mal tak možnosť vidieť najlepšie diela 
posledného obdobia na jednom mieste a tiež možnosť 
porovnania tvorby minimálne v rámci krajín V4. 

Land-Urbia priniesla i sprievodné akcie, predovšet- 
kým spomienkový medailón venovaný architektovi Igorovi 
Petrovi a krajinnému architektovi Alexandrovi Glausovi. 
Významnou sprievodnou akciou bola výstava šiestich pro- 
fesionálnych výtvarníkov, ktorí zastupovali Slovenskú vý- 
tvarnú úniu, čím expozícia získala na význame a úrovni. 
Medzi vystavujúcimi autormi boli maliarka Uľjana Zmetá- 
ková, sochár Milan Lukáč, maliar Pavol Kráľ, maliarka 
Marcela Kupčíková, sochárka Gabriela Gáspárová-llléšová 
a maliarka Lýdia Jergušová-Vydarená. 



V súčasnosti organizátori pripravujú závery z konfe- 
rencie na základe diskusií a podnetov pozvaných hostí. 
Podrobnejšie hodnotenie akcie a závery z konferencie 
prinesieme v nasledujúcom čísle tohto časopisu. 

ANNA DOBRUČKÁ 

Projekt je podporený Medzinárodným vyšehradským 
fondom V4 

* 

* Vísegrad Fund 

SAS INFORMUJE 



INZERCIA 

Autorizovaný architekt hľadá neautorizovaných 
arch. na založenie s.r.o. 0903 856 296 

Architektka urbanistka hľadá prácu. 

3 roky praxe. ÚPD, interiér, dizajn. 0904817387 



VÝZVA 

V zmysle stanov SAS, obraciame sa na členov SAS s vý- 
zvou na uhradenie členského príspevku na rok 2014. Výška 
členského príspevku zostáva aj pre rok 2014 nezmenená, 
t.j. 50 € pre člena v produktívnom veku, 15 € pre študen- 
tov, 10 € pre dôchodcov a rodičov na MD. Členovia dostá- 
vajú predplatné časopisov Projekt - slovenská architekto- 
nická revue a Fórum architektúry. 

Členský príspevok môžete zaplatiť poštou, v pokladni 
SAS alebo na účet SAS vedený v Tatra banke, č. účtu 
2662000033/1100 (IBAN: SK91 1100 0000 0026 6200 
0033, BIC/SWIFT: TATRSKBX). Vo variabilnom symbole 
uveďte dátum Vášho narodenia v tvare ddmmrr a rok 2014, 
napr. dátum narodenia 31 .3.1 975 uvediete ako variabilný 
symbol 3103752014. 

02/54418608, 0903 614 474, e_sas@sasarch.sk 



CENA EMILA BELLUŠA 2014 

V roku 2014 uplynie 25 rokov od zriadenia Ceny Emila Bel- 
luša, ktorou sa oceňuje celoživotné dielo najvýznamnejších 
osobností slovenskej architektúry. Prezídium Spolku archi- 
tektov Slovenska na svojom zasadnutí dňa 15. apríla 2014 
rozhodlo udeliť Cenu Emila Belluša za rok 2014 za celoži- 
votné dielo prof. Ing. arch. Jánovi M. Bahnovi, akad. arch. 



CENA DUŠANA JURKOVIČA 2014 
50. ročník ^SBP^ 

Cena Dušana Jurkoviča bola zriadená ffi 

ako trvalá pocta pamiatke zakladateľa V^TpV 

modernej slovenskej architektúry a je ^2____L^^ 
najstarším architektonickým ocenením ^^W^ 
na Slovensku. Prvý raz bola udelená prof. Emanuelovi Hruš- 
koví za oblasť teórie a za realizáciu Martinovi Kusému st. za 
budovu Strojníckej fakulty SVŠT a Štefanovi Svetkovi a On- 
drejovi Dukátoví za sídlisko „Februárka" v Bratislave. Cenu 
za rok 2013 získali architekti Peter Lacko, Filip Tittelbach 
a Anna Eiseltova (A.LT architekti) za dielo Rodinná usadlosť 
na Orave. 

Cena Dušana Jurkoviča je udeľovaná autorovi alebo au- 
torskému kolektívu za realizované architektonické alebo urba- 
nistické dielo, ktoré prispieva k zvýšeniu úrovne a prestíže 
architektonickej alebo urbanistickej tvorby na Slovensku. 

Návrhy na tohtoročnú Cenu sa podávajú do 31 . mája 
2014 (vrátane). Formulár návrhu a štatút Ceny nájdete na 
www.sasarch.sk. Bližšie informácie: Kancelária SAS- 
02/5443 10 78, 0911 725 713, k_sas@euroweb.sk. 



MEDZINÁRODNÁ VÝSTAVA 

VODA A MESTO -brownfieldy 
Vybrané štúdie v krajinách V4 

Výstava predstavuje problematiku brownfieldov nachádza- 
júcich sa v kontakte s vodným tokom vo vybraných mes- 
tách krajín V4 (Bratislava, Krakov, Ostrava, Budapešť...). 



Návštevníci tak môžu porovnať stav, ako aj možnosti revita- 
lizácie bratislavských brownfieldov rozprestierajúcich sa 
popri Dunaji s podobnými brownfieldmi na Slovensku 
a v iných mestách V4. Organizátorom výstavy je Fakulta 
architektúry STU v Bratislave. Výstava je súčasťou aktivít 
projektu „MobEx 2013-2014. Water and City - Brown- 
fields", štandardného grantu Medzinárodného vyšehradské- 
ho fondu. 

Výstava potrvá do 24. mája 2014. 

Galéria architektúry SAS, Panská 15, Bratislava 
www.mobex201 3.weebly.com 



VÝSTAVA 

ONDREJ KAVAN 
Fotografie 

Výstava českého fotografa Ondreja Kavana poskytujúca 
netradičný uhol pohľadu na architektúru, jej tvary, geomet- 
rické zoskupenia, hru svetla a tieňa. 
Sprievodná akcia DAAD 2014. 
Kurátor výstavy: Štefan Šlachta 

vernisáž 28.5.2014 o 17:00 
28.5.-20.6.2014 

Galéria architektúry SAS, Panská 15, Bratislava 
www.daad.sk, www.sasarch.sk 



VÝSTAVA 

KREATIVITA PRIESTORU 2014 

Výstava zostavená z prihlásených a ocenených prác výroč- 
ných Cien Spolku architektov Slovenska za rok 201 3. 
Sprievodná akcia Bojnického kultúrneho leta. 
Kurátor výstavy: Gabriel Szalay 

15.-30.6.2014 

Mestské kultúrne stredisko, Bojnice 



JUBILEÁ 



APRÍL 2014 






3.4.1954 


Michal CHUDÍK 


BRATISLAVA 


60 


4.4.1939 


Iva MOJŽIŠOVA 


BRATISLAVA 


75 


5.4.1959 


JanaANTALOVÁ 


BRATISLAVA 


55 


6.4.1954 


Rudolf MELČÁK 


BRATISLAVA 


60 


8.4.1944 


Ján M. BAHNA 


BRATISLAVA 


70 


11.4.1949 


Daniel URSÍNY 


LIPT. HRÁDOK 65 


15.4.1954 


Pavol PAVELKA 


ZVOLEN 


60 


16.4.1959 


Jana GREGOROVA 


BRATISLAVA 


55 


17.4.1954 


Ľubomír KLAUČO 


BRATISLAVA 


60 


20.4.1954 


Vlastislav ŠULÁK 


ŽILINA 


60 


21.4.1964 


Juraj ŠUJAN 


BRATISLAVA 


50 


22.4.1954 


Zuzana ŽALMANOVÁ 


BRATISLAVA 


60 


26.4.1959 


Jaroslav PROCHÁZKA 


BRATISLAVA 


55 


28.4.1944 


Ivana TUŽINSKÁ 


BRATISLAVA 


70 


28.4.1959 


Peter VARGA 


BRATISLAVA 


55 


MÁJ 20 


14 






4.5.1959 


Štefan MORAVČÍK 


SELCE 


55 


8.5.1939 


Ján HUTTAN 


BRATISLAVA 


75 


17.5.1954 


Štefan MITRO 


PREŠOV 


60 


19.5.1949 


Helena GALANOVÁ 


BRATISLAVA 


65 


22.5.1944 


Vladimír VIZÁR 


BRATISLAVA 


70 


22.5.1954 


Dušan KMETY 


TRNAVA 


60 


27.5.1929 


Ľubomír TITL 


BRATISLAVA 


85 


28.5.1929 


Ľudovít JENDREJÁK 


BRATISLAVA 


85 


Srdečne blahoželáme 







DOMÁCE UDALOSTI 



FESTIVAL 

TUTTI FRUTTI 

Festival súčasného umenia a kultúry 




Bežný nákup zeleniny či ovocia sa v priestoroch Tržnice na 
Trnavskom mýte premení počas júna na nevšedný zážitok. 
Viac než sto umelcov zo Slovenska, Čiech a ďalších krajín 
sa predstaví na unikátnom festivale. Inštalácie, performan- 
cie, happeningy, koncerty, prednášky, diskusie, workshopy, 
tanečné vystúpenia, divadlo, premietania - od 28. mája 
v Tržnici na Trnavskom mýte v Bratislave. 

Festival reaguje na ikonickú architektúru Tržnice od 
významného slovenského architekta Ivana Matušíka, na jej 
dôležitú funkciu v meste a súčasný stav. Prináša do nej 
nové impulzy v podobe diel súčasného umenia od domá- 
cich i zahraničných autorov, ušitých na mieru priestoru 
Tržnice. Mnohé z nich sú založené na vzájomnej interakcii 
a participácii predajcov i návštevníkov. Festival sa usku- 
toční počas plnej prevádzky Tržnice, čím poskytne jedineč- 
nú príležitosť zažiť súčasné umenie v podnetnom kontexte 
verejného priestoru, mimo tradičných galérií. 

Medzi vystavujúcimi sú Katefina Šedá, Erik Sikora, 
Britt Boutros Ghali, Dávid Černý, llona Németh, Jifí Čer- 
nický, Ján Vasilko, J i r f Dávid, Klaudia Kosziba, Erik Binder, 
Jonáš Gruska a mnoho ďalších. Z oblasti dizajnu a archi- 
tektúry sa predstavia napríklad SHOEAST, Local Act, youn- 
g.s + FA STU. Program obohatí séria koncertov, premieta- 
nia filmov, diskusné fórum, workshopy a predstavenia. 

vernisáž: 28.5.2014 o 17:00 
28.5.-30.6.2014 

Tržnica na Trnavskom mýte, Šancová 112, Bratislava 

www.trznica.banm.sk 
www.tuttifrutti-festival.sk 



VEDECKÁ KONFERENCIA 

Riešenie centrálnej rozvojovej 
osi Petržalky: 

NAVRHNÚŤ MESTO V MESTE 

Francúzsky inštitút a Hlavné mesto SR Bratislava pozývajú 
na vedeckú konferenciu organizovanú v rámci cyklu názo- 
rových diskusií o inovatívnom meste, ktorý v roku 2012 
inicioval Francúzsky inštitút a v rámci cyklu Impulzy pre 
rozvoj mesta. 

Rozdiel medzi mestom a sídliskom je jeden z hlavných 
problémov, na ktorý poukázala medzinárodná súťaž Rieše- 
nie centrálnej rozvojovej osi Petržalky. Jej výsledky sú vý- 
zvou k verejnej diskusii: Aké nároky na premenu obytného 
a prírodného prostredia je možné spájať s návrhom na no- 
vú trať električky? Akú úlohu tu hrajú nezastavané priesto- 
ry? Do akej miery by mal princíp mesta v zeleni určovať 
hustotu zástavby, a tým aj problém mestskej mierky? 
Témou prednášok francúzských a slovenských účastníkov 
budú stratégie a metódy mestského projektu a skúsenosti 
so zavedením tratí električky do mestského systému na 
konkrétnych príkladoch francúzskych miest. 

Autorkou koncepcie konferencie je architektka a historič- 
ka pôsobiaca na Vysokej škole architektúry v Lyone Alena 
Kubova -Gauché. 

29. máj 2014,9:00-17:00 

Zrkadlová sieň, Primaciálny palác, Bratislava 

www.ifb.ambafrance-sk.org/Medzinarodna-konferencia-o 



VÝSTAVA 

MONITORING MODERNY 

Výstava kriticky reflektuje súčasnú prax v starostlivos- 
ti o dedičstvo modernej architektúry na Slovensku. Osem 
príkladov špičkových diel slovenského modernizmu bude 
reprezentovať súčasnú dobrú prax, ale aj omyly a straty pri 
ochrane a obnove nášho dedičstva. Koncept výstavy vychá- 
dza zo spoločných výskumných projektov Oddelenia archi- 
tektúry ÚSTARCH SAV, Pamiatkového úradu SR a Katedry 
reštaurovania VŠVU v Bratislave. Prinesie unikátne obrazové 
dokumenty, ale aj skutočné autentické „čriepky" diel ako 
Behrensova Neologická synagóga, či Dedečkova Slovenská 
národná galéria. 

Koncept a realizácia podujatia: Henrieta Moravčíková, 
Katarína Andrášiová, Katarína Haberlandová, Laura Pasto- 
reková, Peter Szalay, Mária Topolčanská, Oddelenie archi- 
tektúry Ústavu stavebníctva a architektúry SAV, Bratislava 

Udalosť sa koná v rámci podujatia Dni architektúry 
2014, ktorých hlavným organizátorom je Verein Architek- 
turtage, Viedeň. 

Výstava potrvá do 30. júna 2014. 

Výstavný priestor oA, ÚSTARCH SAV 
Dúbravská cesta 9, Bratislava 

www.register.ustarch.sav.sk 
www.arch itektu rtage.at/201 4 



FESTIVAL 

DAAD 

Dni architektúry a dizajnu 2014 

Exkluzívna ochutnávka architektúry a dizajnu je opäť 
tu! Organizátori festivalu, architekti Tatiana Kollárova 
a Štefan Polakovič, pripravili bohatý program s množ- 
stvom podujatí súvisiacich s architektúrou a dizajnom. 
Najnovšie trendy v oblasti architektúry a dizajnu predstavia 
v hlavnom programe DAAD 2014 špeciálni hostia, laureáti 
mnohých ocenení na západnej scéne, napr. holandská 
textilná dizajnérka Maria Blaisse, belgický architekt Dirk 
Somers (Bovenbouw), čílske architektonické duo Pezo von 
Ellrichshausen, slovinskí architekti Bevk Perovič. 

Novinkou tohtoročného DAAD je Opendesignstudio 
- prehliadka prác mladej generácie domácej scény archi- 
tektúry a dizajnu v Starej tržnici v Bratislave. 

V galérii Primaciálneho paláca sa uskutoční Superde- 
signstudio - výberová inštalácia medzinárodného dizajnu. 
Súčasný slovenský dizajn sa dostane do bratislavských ulíc 
prostredníctvom Partergallery- prezentácie vo výkladoch 
ulíc Laurinska a Panská. V Bratislave budú na rôznych 
miestach prebiehať mnohé sprievodné podujatia, napríklad 
Bratislová, Design Walks, Urban Market, Vedecká konferen- 
cia „Riešenie centrálnej rozvojovej osi Petržalky: Navrhnúť 
mesto v meste", konferencia „WHATCITY?" a dálšie. 

Partnerom podujatia DAAD je opäť aj Spolok architek- 
tov Slovenska. V rámci festivalu sa predstaví výstavou 
fotografií Ondfeja Kovaná. 

27.5.2014-1.6.2014 

Bratislava 

www.daad.sk 



ZAHRANIČNÉ UDALOSTI 



KONFERENCIA 

Konference časopisu SMART CITIES 

Konferencia stredoeurópskeho významu, usporiadaná 
s cieľom prepojiť české a slovenské mestá a podporiť vzá- 
jomnú výmenu informácií a návodov, jak vytvárať smart 
city („chytré mesto"). Je zameraná na výklad konkrétnych 
úspešných riešení z praxe, ako prostredníctvom moder- 
ných technológií pomôcť efektívnejšie spravovať mesto, 
alebo ako progresívnejším vedením osloviť občanov 
a zapojiť ich do jeho tvorby. 

Záštitu nad konferenciou prevzali: Roman Onderka, 
primátor mesta Brna, Tomáš Hudeček, primátor hlavného 
mesta Prahy, Zdenék Liška, generálny riaditeľ Svazu prú- 
myslu a dopravy ČR a Česká komora architektú. 

Konferencia je logickou nadstavbou časopisu Smart 
Cities, štvrťročníka, ktorý určený úradníkom českých 
a slovenských miest a podáva informácie o technológiách 
a konceptoch pre efektívnejšiu správu miest. Časopis 
je zdarma distribuovaný zástupcom miest a obcí Českej 
a Slovenskej republiky nad 5 tisíc obyvateľov. 

3.-4.6.2014 

Univerzitní kino Scala 
Moravské náméstí3/127, Brno 

www.scmagazine.cz 



FESTIVAL 

reSITE 2014 

Miestom pre zdieľanie skúseností a pozitívnych príkladov 
sa už po tretí krát stane festival reSITE, organizovaný 
v spolupráci s Inštitútom plánovania a rozvoja hlavného 
mesta Prahy. V novej pražskej hale Fórum Karlín sa 19. 
a 20. júna 2014 o svoje znalosti a bohaté skúsenosti pode- 
lia svetoví architekti a urbanisti, zástupcovia tých naj- 
úspešnejších samospráv, inovatívne zmýšľajúci developeri, 
ekonómovia a zástupcovia občianskej spoločnosti, spolu 
štyri desiatky osobností, ktoré premieňajú súčasné mestá. 

Medzi hosťami sú hviezdy ako profesor ekonómie na 
Harvardskej univerzite a špecialista na mestskú ekonómiu 
Edward Glaeser, exkluzívny kritik denníku The New York 
Times pre oblasť architektúry Michael Kimmelman alebo 
Michael Desvigne - najvýznamnejší krajinný architekt 
súčasnosti, ktorý spolupracuje napríklad s ateliérmi a ar- 
chitektmi Herzog de Meuron, Foster+Partners, Rem Kool- 
haas, Renzo Piano alebo Richard Rogers. Jednou z hlav- 
ných tém bude architektúra a urbanizmus miest a obcí ako 
podpora rozvoja (lokálnej) ekonomiky. 
Registrujte sa včas na resite.cz, o konferenciu je veľký záujem. 



19.-20.6.2014 

Fórum Karlín, Praha 

www.resite.cz 



reSITE 



PREZENTÁCIA 

ARCHITECTUUL: 

Unfinished Slovák Architecture 

1914-2014 

Projekt Unfinished je turné po európskych krajinách, kto- 
rého cieľom je priblížiť príbeh architektúry regiónu na 
východ od „západu". Projekt organizuje berlínska platfor- 
ma Architectuul, ktorá od roku 2010 buduje otvorenú sve- 



tovú komunitu architektov, grafických dizajnérov a softvé- 
rových inžinierov. Portál architectuul.com funguje ako 
„open source" online katalóg architektúry, ktorý zahŕňa 
zbierku kľúčových stavieb naprieč dejinami, od klasických 
archetypov po súčasnosť. 

Projekt Unfinished vo vybraný týždeň prezentuje kľú- 
čový výber architektúry vybranej krajiny. Týždeň slovenskej 
architektúry Unfinished Slovák Architecture u nás spoluor- 
ganizuje o. z. Archimera. Na stránkach architectuul.com 
bude možné vzhliadnuť prierez slovenskou architektúrou 
obdobia od roku 1914 po dnešok, ktoré bolo historický 
a kultúrne veľmi turbulentné a prelomové, čo na svetovej, 
ako aj slovenskej architektúre zanechalo výrazné stopy. 
Projekt prebieha v anglickom jazyku. 

Týždeň slovenskej architektúry naarchitectuul.com: 
26.5.-1.6.2014 

www.architectuul.com 
www.archimera.sk 



SÚŤAŽ 

Liget Budapešť 

Múzeum výtvarných umení v Budapešti a Városliget Zrt 
(Mestský park) vyhlásili v rámci projektu Liget Budapest 
medzinárodnú dvojfázovú súťaž na území Mestského parku 
v Budapešti. Cieľom súťaže je vytvoriť z Liget Budapest 
hlavnú turistickú a kultúrnu destináciu a jedinečný rodinný 
park v celej Európe. Zámerom je obnova existujúcich, 
výstavba nových inštitúcií a obnova zelených plôch v areáli 
mestského parku. 

Kategórie súťaže: 

1 . Novostavba novej Národnej galérie a Múzea súčasného 
umenia Múzeum Ludwig 

2. Novostavba etnografického múzea 

3. Novostavba komplexu Madärského múzea architektúry 

a Múzea fotografie (skladá sa z dvoch samostatných budov) 

4. Novostavba Domu madárskej hudby 

Celková suma určená na odmeny je vo výške 870 000 EUR. 

Registrácia je bezplatná. 

Oficiálnym jazykom súťaže je angličtina. 

Súťaž je schválená Medzinárodnou úniou architektov UIA. 

Termín pre registráciu v 1. fáze: 27. máj 2014 
Termín na účasť v 2. fáze: 8. júl 2014 

office@ligetbudapest.org 
www.ligetbudapest.org 



PODUJATIA UIA 

Medzinárodná konferencia o architektonickom vzdelávaní 
mladých - Creating the future 2.0 

4. -9.5.2014, Helsinki (Fínsko) 
www.arkki.net/creatingthefuture 

Zasadnutie porôt pre udelenie cien a zlatej medaily UIA 
5.5.2014, Melbourne (Austrália) 
uia@uia-architectes.org 

Medzinárodné bienále architektúry 
14.-17.5.2014, SanJose (CostaRica) 
www.bienalcostarica.com 

PODUJATIA IFLA, EFLA 

51. svetový kongres IFLA 

5. - 7.6.2014, Buenos Aires (Argentína) 
www.iflaargentina201 4.com.ar 

NOVA NSTHALLE 
SYNAGÓGAŽILINA 



Umenie je ibytocni, 

a preto pre naše potreby úplne zasadne. 




I 



mm m 





Bez peňaíí h ale s nasadením, hĺbavosfou 
aj pragmatizmom stojíme v protiklade 
k modelom založeným na verejných roz- 
por toch H alebo investičných stratégoch 
zberateľov a vplyvných galerislov, ktoré 
pomaíy začínajú dominovať celému poFu. 
Nech už to dopadne akokoľvek, musí nás 
[o spoločne zvádzal" k objavovaniu nových 
perspektív pre hľadanie autentických spô- 
sobov, ako chceme prežiť svoje vlastne 



Nová synagóga v Žiline od svetoznámeho 
architekta Petra Behrcnsa z roku 1931 je už 
vďaka nášmu príbehu unikátnou stavbou 
nielen pre pár nadšencov architektúry, kto- 
rí ojej európskom význame písali roky, Ve- 
dia o nejtisice obyvateľov Žiliny, Slovenska 
a pribúdajú už aj návštevy zo zahraničia, 
Podporujú jej pamiatkovú rekonštrukciu, 
pomáhajú nám r držia paľce, chystajú vý- 
stavy a kultúrne projekty do budúcej kun- 
slhalle, širia dobré meno a správu o jednej 
výnimočnej architektúre a jednej úprimnej 
imciative zachrániť ju pre kultúrne vyu žitie. 



Ďakujeme, ie ste medzi nimi. A ak ešte nie 
slc r neváhajte. 




KLOCOK Poprad, s.r.o. 

Dubina 705 
059 16 Hranovnica 

Tel.: 052/78 88 921 
Fax.: 052/78 88 923 
info@klocok.eu 

www.klocok.eu 

www.facebook.com/Klocok.peknybeton 

• výrobca prefabrikovaných prvkov 
z architektonického betónu 
22 rokov na trhu 

malosériová zákazková výroba 
architektonických prvkov 
z vysokovýkonných betónov 

• široká škála finálnych povrcho- 
vých úprav a farebných odtieňov 



